
PREFAŢĂ 


"Avem nevoie de ajutor, avem nevoie de povăţuitori 
după Dumnezeu", scria Dorotei de Gaza, în secolul al VI-lea. 

De la începuturile creştinismului, oameni de catego- 
rii sociale diferite, dornici să-şi împlinească vocaţia origi- 
nară, să-şi găsească calea inimii şi să urce "scara sfântă” 
care duce la Dumnezeu, au căutat "duhovnici" destoinici 
să-i îndrume pe "calea strâmtă" a mântuirii. 

De-a lungul veacurilor, în căutarea unui sfat, a unei con- 
solări sau a unei inspirații, bărbaţi şi femei au repetat a- 
ceastă expresie scumpă Părinților deşertului: "Avva, spu- 
ne-mi un cuvânt". 

Dar al Duhului Sfânt, paternitatea spirituală este 
inima vie a Bisericii Ortodoxe. Lanţ de aur al tradiţiei, ea 
ne aminteşte că religia creştină nu este o religie a cărţii, ci 
o revelaţie a misterului persoanei. 

Purtător al acestei revelații, Părintele Sofronie dis- 
tinge, în învățătura sa, două tipuri de cuvânt. Cuvântul care 
comunică şi cel care împărtăşeşte. Cuvântul care informează 
şi cel care inspiră. Cuvântul "psychique", eventual cu sens 
religios, şi cuvântul "pneumatique" purtător de Duhul Sfânt, 
al acestei Cincizecimi prelungite, care nu este alta decât 
tradiția Bisericii nedespărţite, trupul lui Hristos. 

Instrument al harului dumnezeiesc, cuvântul "pneu- 
matique" este rar. Susţinut de o conştiinţă dogmatică, rigu- 
roasă, el nu este speculativ. În sens profund teologic, el nu 

se naşte din cărți sau dintr-o cunoaştere teoretică, ci din 
asceză şi rugăciune, din kenoză şi trăire în Dumnezeu. 

Pentru a ne umple de Duhul Sfânt, Izvorul adevăru- 
lui, trebuie să ne golim de patimi şi de propria noastră voință. 

Pentru a dobândi o pace nesfârșită, trebuie să invo- 
căm numele lui Iisus Hristos, Care este mai presus de orice 
nume (Filipeni 2, 9), să ne coborâm mintea în locul tainic 
al inimii unde ne vorbeşte Dumnezeu şi de unde putem co- 
munica cu adevărat cu inima aproapelui. 

Pentru a ne naşte din nou în lumina necreată care ira- 
diază din Cuvântul întrupat, trebuie să străbatem întuneci- 
mile propriului nostru iad interior. 

Icoane vii ale lui Hristos, purtători ai Duhului Sfânt 
Care sălășluieşte în ei, părinţii duhovniceşti o dovedesc 
prin trăirea lor. Doar cel ce a murit lui însuşi ŞI a înviat în 
Hristos poate să dea naştere unui cuvânt care să trezească 
la viață şi la libertate în Duhul. Doar cel ce s-a cufundat în 
linişte, "limba veacului ce va să fie", după Sfântul Isaac Si- 
rul, poate să dea naştere unui cuvânt care să fie ecoul cu- 
vântului originar al Logosului creator. În sfârşit, doar cel 
ce a văzut lumina cea adevărată, care a devenit transparent 
prin energiile Sale, poate să facă simțită în Jurul lui pre- 
zența lui Dumnezeu, prin prezenţa și cuvântul său. 

Părintele Sofronie a urmat de-a lungul celor 67 de 
ani de viaţă monahală, această cale, eminamente "kenoti- 
că”. Născut în 1896, la Moscova, a fost preocupat, încă din 
tinereţe, de ultimele întrebări. Conflagrația din 1914-1918. 

războiul civil din Rusia, îi descoperă caracterul tragic al 
existenţei umane. Inspirat de amintirea morții, trăieşte ex- 
periența zădărniciei umane, dar simte, în acelaşi timp, 
existența unei Ființe infinite. Împiedicat de revoluţia rusă 
în practicarea marii sale pasiuni, pictura, face o călătorie 

în Europa şi soseşte la Paris, în 1922, unde expune curând 
în "Salon d'Automne" și în "Salon des Tuileries Aa 
cunoaşte drumul său spre Damasc. Se deschide n ui 
lui Dumnezeu ca Absolut viu şi întrupat personal în isus 
Hristos. Atins de har, îşi dă seama de gravitatea păcatului 
său trecut şi prezent, de tot ceea ce îl desparte de Dumne- 
zeu şi de sfințenia la care este chemat omul. a ie ui 

Deznădejdea, oceanul de lacrimi, îl fac să trăiască a 
doilea botez: pocăinţa. Atunci când a simţit chinurile iadu- 
lui, i-a apărut Dumnezeu în lumina Sa. Incepe o nouă via; 
tă. trăită în rugăciunea şi dragostea lui Hristos. Se it 
de lume şi aceasta îl pierde. Pendularea între eoe e 
harului şi aducerea aminte de moarte tulbură munca lui de 
DD a luni de luptă interioară, renunță la nu sd 
tărăşte să-şi închine viața lui Dumnezeu. Se înscrie a ji 
titutul "Sfântul Serghie", care tocmai se deschisese. Dar stu- 
diile de teologie nu-l mulțumesc. 

În 1925, Părintele Sofronie soseşte la Muntele Athos 
şi devine călugăr în mănăstirea rusă "Sfântul Pantelimon 
Foarte repede, primeşte darul rugăciunii nenoca Pal 
cunoaşte, de asemenea, "durerea muritoare ŞI o a 
pierderii harului. "Muritoare”, pentru că dezvăluie ei 
tăciunea şi adâncimea păcatului său. Trăitoare . pant ` că 
durerea este izvorul unei pocăințe care frânge inima, chea- 
mă mila divină şi un har mult mai mare. Viaţa ni: 
cească a părintelui Sofronie va fi 'un drum de Kerani 
dusă între Grădina Ghetsimani şi Muntele Tabor, epee 
grinare interioară între bucurie şi deznădejde, între părăsiri 
de către Dumnezeu şi cercetări ale Duhului Sfânt. | 

Dar, pentru Părintele Sofronie, Muntele Athos re- 
prezintă, mai ales, momentul major şi decisiv al existenţei 

sale, adevărat dar al providenţei; întâlnirea cu fericitul "Sta- 
reţ” Siluan. Acest ascet râvnitor, rus de origine, țăran, în 
care Thomas Merton vedea "călugărul cel mai autentic al 
secolului al XX-lea", primi nu numai darul de "a vedea" 
pe Hristos, ci şi un cuvânt de mântuire pentru vremea 
noastră: Tine-ţi mintea ta în iad şi nu deznădăjdui!. 

In această ființă smerită, care se ruga şi plângea atât 
pentru lumea întreagă, cât şi pentru sine, care trăia la cea 
mai înaltă stare dragostea pentru vrăjmaşi, Părintele So- 
fronie vedea chiar întruparea perfecțiunii ipostatice: un om 
după chipul lui Dumnezeu. l 

l După moartea starețului său, în 1938, Părintele So- 
fronie se retrage în pustie. Scopul său: să pună la încercare 
fidelitatea dragostei sale pentru Dumnezeu. Devenit sihas- 
tru şi părinte duhovnicesc al mai multor mănăstiri gustă 
din libertatea nesfârşită a rugăciunii curate, de dincolo de 
moarte. Dar aude de asemenea strigătul lumii, în adâncul 

peşterii sale. Dumnezeu îi dă harul de a se miea pentru A- 
damul întreg, de a participa în inima sa la durerile şi atro- 
citățile umanității aflată în război. 

i In 1947, simțindu-se chemat la o nouă misiune pă- 
răseşte Muntele Athos şi revine în Franţa. În anul următor 
publică scrierile "Stareţului” Siluan şi o prefaţă la învă- 
țăturile acestuia, care vor deveni un regulament al vieţii 
ascetice în tradiţia ortodoxă: Starets Silouane, Moine du 
Mont Athos (Ed. Présence). Câteva persoane de naționali- 
tăți diferite, atrase de lumina spirituală care iradia din el 
se adună în jurul său, la "Sainte-Genevieve-des-Bois" aproa- 
pe de Paris. Grav bolnav, expus unor împrejurări slava: 
rabile, Părintele Sofronie, nu poate să se întoarcă la Mun- 
tele Athos. In 1959, însoţit de ucenicii săi, pleacă în An- 
glia, unde întemeiază Mănăstirea "Sfântul Loan Botezăto- 

rul". După ce a fost cenobit şi sihastru, iată-l "mărturisitor 
al Luminii” în mijlocul lumii. Regăsindu-şi primele daruri, 
pictează icoane şi scrie mai multe cărți, dintre care auto- 
biografia sa spirituală: Voir Dieu tel qu'Il est (Ed. Labor et 
Fides). 

Povăţuitor iscusit, el face trecerea Ortodoxiei către 
Occident şi a Occidentului către Ortodoxie. La mănăstire, 
Liturghia Sfântului loan Hrisostom este tradusă în limba 
engleză şi oficiată în mai multe limbi. Rugăciunea lui lisus 
se practică în mod comunitar şi în intimitatea fiecăruia. În 
1988, intuiţia fundamentală a Părintelui Sofronie este con- 
firmată şi munca sa recompensată: "Starețul" Siluan este 
canonizat de Patriarhia de Constantinopol. În zilele noas- 
tre, Mănăstirea "Sfântul loan Botezătorul” numără 27 de 
călugări și călugărițe de 12 naţionalităţi diferite. Loc de în- 
tâlnire a sute de pelerini din întreaga lume, ea este nu nu- 
mai unul din principalele faruri care răspândesc lumina 
Ortodoxiei în Occident, ci una din cele mai puternice afir- 
maţii ale universalităţii sale. 

În aceşti ultimi ani, apropiindu-se de sfârşitul vieții, 
Părintele Sofronie, a simţit nevoia de a transmite fiilor săi 
duhovniceşti esenţa trăirii în Hristos. Săptămână după săp- 
tămână, a hrănit cu cuvântul său pe membrii obștii lui, a 
"inspirat" viaţa lor de zi cu zi, prin sfaturile şi îndemnurile 
sale. Aforismele, inedite, regrupate în acest opuscul, sunt 
extrase din aproximativ patruzeci din aceste convorbiri. Frag- 
mentare, aplative prin scris, aforismele nu redau decât in- 
complet bogăţia învățăturii sale. Căci pentru a te împărtăşi 
pe deplin din puterea energiei şi a suflului divin care-i în- 
suflețeşte cuvintele, trebuie să-l fi văzut pe Părintele So- 
fronie vorbind, privirea sa plină de bunătate, cu care îşi 
îmbrăţişa fraţii şi surorile în rugăciune. 

Fragmentele alese, pe care le publicăm, nu sunt nici 
cugetări metafizice, nici reguli de viață, nici principii mora- 
le. Hrănit din cuvântul lui Dumnezeu şi din scrierile Sfin- 
ților Părinți, cuvântul Părintelui Sofronie este, în adevăra- 
tul sens, evanghelic şi filocalic. Izvorât din lumină, el nu se 
adresează minţii raționale, ci acestei "părţi delicate a sufle- 
tului", care este inima ascunsă a omului. Rod al Duhului 
Sfânt, el este sămânță de viaţă în Duh. Tâşnit din chema- 
rea numelui lui lisus, el este rugăciune, îndemn la rugăciu- 
ne. Insuflat de Dumnezeu, el călăuzește spre Dumnezeu. 
Cu putere multă, cuvântul este blând. Plin de dragoste, 
este întăritor. Total, el este eliberator. Cerut, ne alină. Uni- 
versal, el vizează pe fiecare în ceea ce are unic. Făios ca o 
spadă, el cheamă la metanoia, la schimbarea "inimii noastre 
împietrite" în "inimă de carne", la întoarcerea duhului, la re- 
descoperirea interiorului nostru, a chipului lui Dumnezeu 
tăinuit în adâncurile sufletului nostru şi umbrit de toate 
falsele înfățişări cu care se împodobeşte eul nostru. 

Părintele Sofronie nu caută nici să convingă, nici să 
amăgească. Cuvântul său înduioşează sau nu. O sămânță 
nu poate să prindă rădăcini şi să facă roade decât într-un 
pământ gata să o primească. Totul depinde de capacitatea 
noastră de a-l înţelege, de dorinţa noastră de a ne transfor- 
ma, de voința noastră de a spune "da". Suntem gata să ne 
deschidem şi să ne supunem? Suntem liberi. 

"Orice cuvânt poate fi contestat de un alt cuvânt, 
dar care este cuvântul care poate să conteste viața?", spunea 
Sfântul Grigorie Palama în secolul al XIV-lea. 


Maxime Egger 


AFORISME DUHOVNICEŞTI 


Jubiţii mei fraţi şi surori, deschideţi-vă inima 
pentru ca Duhul Sfânt să întipărească acolo chipul lui 
Hristos. Atunci veți fi, încetul cu încetul, vrednici să 
aveţi în voi bucuria şi întristarea, moartea şi învierea. 


Lumea nu cunoaşte nimic mai nobil decât che- 
marea de a fi creştin. Dar cu cât scopul este mai înalt, 
cu atât realizarea lui este mai anevoioasă. 


Contemplaţi minunatul tablou pe care ni-l dez- 
văluie Dumnezeu în creaţia cosmosului şi în plăsmu- 
irea omului după chipul şi asemănarea Sa. Ceea ce că- 
utăm noi nu se limitează la efemera viață cotidiană, ci 
să fim cu Dumnezeu şi să dobândim în noi viața în 
toată amploarea ei, cosmică şi divină. 


În viziunea noastră spirituală, trebuie să unim 
fiinţa cosmică şi Fiinţa divină, creatul şi Necreatul. 


La început era Cuvântul. Fără El nimic nu exis- 
tă din ceea ce este. În fiecare zi, simțim în trupul nos- 
tru experienţa chinuitoare a vieții mizerabile. Cu toate 
acestea, suntem creaţi după chipul lui Hristos, al Ab- 

solutului. Întrebarea, misterul vieții noastre îl consti- 
tuie trecerea de la relativ la Absolut. Dacă ființa uma- 
nă a fost creată de Dumnezeu, ea nu trebuie să moară. 
Dumnezeu a creat viața, El n-a creat moartea. Scopul 
nostru este viața cu Hristos-Dumnezeu, nemurirea, veş- 
nicia. După revelaţie, veşnicia lui Dumnezeu ne poate 
fi împărtăşită. 


Pentru a imprima o mişcare perpetuă trupului 
nostru, aplecat spre nepăsare, trebuie să nădăjduim în 
Dumnezeu ca Persoană, adică la ceea ce este desăvârşit. 


Cum să ne mântuim? Cum să ne curățim trupul? 
Cum să ne eliberăm de robia păcatului şi de puterea 
morții? Aceasta trebuie să fie preocuparea noastră de 
fiecare clipă, mereu mai accentuată, mai vie. Viata este 
atât de scurtă şi scopul atât de înalt, dar atât de înde- 
părtat. 


Pentru Biserica Ortodoxă, mântuirea omului în- 
semnează îndumnezeirea lui. 


Trebuie să învăţăm să trăim prin viaţa veşnică a 
lui Dumnezeu Însuşi. Ce înseamnă îndumnezeirea o- 
mului? Înseamnă să trăim așa cum a trăit Domnul, să 
dobândim gândurile şi sentimentele lui Hristos, mai 
ales în ultimele momente ale vieții Sale pământeşti. 


Ă După căderea în păcat, sufletul omului a devenit 
câmpul de luptă între Dumnezeu şi diavol. 


Sămânţa pe care Satana a aruncat-o în inima Şi 
în mintea lui Adam - ideea de a deveni dumnezeu fără 

Dumnezeu - s-a înrădăcinat atât de adânc în fiinţa noas- 
tră, încât ne aflăm neîncetat în robia păcatului. 


Chiar de la naştere, devenim moștenitorii lui A- 
dam. Putem să trăim starea de cădere, care este o înde- 
părtare dureroasă de la dragostea Tatălui, ca singura 
realitate a fiinţei umane. În lume ne scăldăm în atmos- 
fera şi în admiraţia păcatului. Trăim cu uşur ință şi, 
foarte adesea, ne ruşinăm să ne mărturisim credinţa, să 
spunem că suntem creştini. 


Să nu aveţi prea multă încredere în educația 
aleasă pe care aţi primit-o în lume. Civilizaţia în care 
trăim este o cultură a căderii. 


După două războaie mondiale - şi războaiele 
sunt, prin excelenţă, consecința păcatului - lumea con- 
temporană a pierdut harul Sfântului Duh. Or, nu putem 
înțelege divinitatea lui Hristos fără Sfântul Duh. A 
crede că Acest Om, Care este cu adevărat Om, este 
Creatorul cosmosului, ne depăşeşte. A crede că Însuşi 
Dumnezeu S-a întrupat, că ne-a chemat să fim cu El în 
veşnicie, iată ceea ce lipseşte multor oameni de azi, 
mai ales printre cei de știință. 


Ce este mântuirea? Moartea trupului nostru, este 
ea condiţia trecerii în Împărăţia lui Hristos? Cum pu- 
tem să întărim în noi voinţa de a trăi după poruncile 
lui Hristos, după Sfântul Duh? 


Un singur lucru este important: să păstrăm in- 
tensitatea rugăciunii şi a pocăinței. Atunci moartea nu 
va fi o piedică, ci o trecere spre Împărăția pentru care 


a 

vom fi pregătiţi prin împărtăşirea cu Trupul şi Sângele 
lui Hristos, prin rugăciune şi chemarea numelui Său: 
„Doamne Iisuse Hristoase, Fiul lui Dumnezeu, milu- 
ieşte-ne pe noi şi lumea Ta“. 


„Aştept învierea morţilor şi viaţa veacului ce va 
să fie“. Ce semnifică această ultimă frază din Simbolul 
de credință? Nu putem accepta ideea veşniciei decât 
dacă aceasta pătrunde deja în viaţa noastră. 


Dumnezeu n-a creat moartea. Dacă Dumnezeu, 
cum o spune Hristos, este Dumnezeul lui Avraam, al 
lui Isaac şi al lui Iacob, înseamnă că aceștia nu sunt 
morţi. Pentru Dumnezeu, toţi sunt vii. 


Acedia, în sens etimologic, înseamnă „lipsă de 
grijă pentru mântuire“. Întreaga umanitate, cu rare ex- 
cepții, trăieşte în starea de acedie. Oamenii au devenit 
indiferenți față de mântuirea lor. Ei nu caută viaţa în 
Dumnezeu, ci se mărginesc la formele de viață tru- 
pească, la nevoile zilnice, la plăcerile lumii şi la fap- 
tele de rutină. Cu toate acestea, Dumnezeu ne-a creat 
din nimic, după chipul Absolutului şi asemănarea Sa. 
Dacă această revelaţie este adevărată, absenţa grijii 
pentru mântuire nu este altceva decât moartea sufle- 
tului. 


Deznădejdea este pierderea conştiinţei că Dum- 
nezeu doreşte să ne dăruiască viaţa veşnică. Lumea 
trăieşte în deznădejde. Oamenii s-au condamnat la moar- 
te ei înşişi. Trebuie să luptăm „corp la corp“ împotriva 
acediei. 

Viaţa lumii se desfăşoară în jurul unor plăceri 
omeneşti, iar viața duhovnicească este neglijată. Trebu- 
ie să inversăm această stare de lucruri, să punem viața 
duhovnicească în centrul vieţii noastre. 


Înţelepciunea lumii nu poate să salveze umani- 
tatea. Parlamentele, guvernele, organizaţiile complexe 
ale statelor contemporane celor mai avansate sunt ne- 
putincioase. Umanitatea suferă neîncetat. Singura ie- 
şire este de a găsi în noi înțelepciunea, hotărârea de a 
nu mai trăi după principiile acestei lumi, ci de a urma 


pe Hristos. 


Cum putem să ne aflăm calea? După Evanghe- 
lie, Hristos este calea noastră. 


Important este să avem conştiinţa că Hristos 
este Dumnezeu. Cel ce Îl iubeşte va fi veşnic aproape 
de El, acolo unde este. 


Unde este sufletul nostru? Trebuie să ni-l închi- 
puim pe Dumnezeu ca Om dacă vrem să fim cu 
Hristos, cu Logosul divin în care Tatăl a revărsat tot 
ceea ce este din veşnicie. Dacă Îl considerăm ca Dum- 
nezeu, este un Dumnezeu desăvârşit. Dacă Îl vedem ca 
om, este un Om desăvârşit. Înţelepciunea, smerenia, 
viaţa, lumina cea veşnică, totul există în EL. 


În viaţa noastră fiecare pas este cu neputinţă de 
despărţit de dogmele fundamentale ale credinţei noas- 


tre. 

Aşa cum Hristos în Grădina Ghetsimani şi pe 
Golgota trăia cu gândul la Dumnezeu Tatăl, tot astfel 
trebuie să trăim şi noi, în fiecare clipă, cu gândul la 
Dumnezeu, dar mai degrabă prin Hristos decât prin 
Tatăl, căci prin Fiul ajungem la Tatăl. Prin trăire, viaţa 
devine hristocentrică. 


Singurul lucru care ne atrage este Persoana lui 
Hristos. Trebuie să trăim în Hristos ca măsura divină 
şi umană a tuturor lucrurilor. În Hristos Îl avem pe 
Dumnezeu, Creatorul nostru. În Hristos avem modelul, 
revelaţia planului lui Dumnezeu cu omul. Dragostea 
lui Hristos trebuie să umple de-a pururi inima noastră. 
Nu trăim în Hristos prin gândire abstractă. Dumnezeu 
Se dezvăluie în noi prin împlinirea poruncilor Sale. ÎI 
trăim pe Hristos ca pe propria noastră viață, nu ca pe 
cineva pe care l-am cunoaşte numai formal. 


Hristos a spus: Eu sunt Calea. Dacă El este Ca- 
lea, nu trebuie să-L urmăm formal, din exterior, ci prin 
trăire interioară. Să ne aducem aminte că pe Golgota şi 
în Ghetsimani, EI se lupta împotriva tuturor. Singur. 


Uneori, când dragostea lui Hristos ne pătrunde, 
simţim veşnicia. Aceasta nu poate fi înțeleasă pe cale 
rațională. Dumnezeu acționează într-un fel propriu, 
care scapă puterii noastre de percepţie. Nu trebuie să 
fim prea raționali în viaţa creştină. 


Sunt semne exterioare care ne ajută să apreciem 
la ce distanţă ne aflăm de Hristos. Urmăm noi cuvân- 
tul evanghelic? Am atins desăvârșirea, adică dragostea 

pentru întreaga lume, fără deosebire între prieteni şi 
duşmani? 


Nu există deosebire între poruncile lui Hristos și 
viaţa lui Dumnezeu Însuşi. 


Rămânând în poruncile Lui, devenim asemenea 
lui Hristos. 


Cum să petrecem o zi fără de păcat, adică în 
sfinţenie? lată o întrebare cu adevărat grea. Cum să ne 
schimbăm fiinţa, gândurile, sentimentele şi chiar atitu- 
dinile pentru a nu mai păcătui împotriva Tatălui ce- 
resc, a lui Hristos, a Duhului Sfânt, a oamenilor, a fra- 
telui nostru şi a tot ceea ce este viu? 


„Învredniceşte-ne, Doamne, în ziua aceasta fără 
de păcat să ne păzim noi”. V-am amintit adeseori a- 
ceastă rugăciune a Bisericii. Viaţa fără de păcat pe 
pământ ne deschide porțile cerurilor. Nu bogăția min- 
tii ne salvează sufletul, ci viața fără de păcat ne pre- 
găteşte să trăim cu Dumnezeu în veacul ce va să fie. 
Harul Duhului Sfânt ne învaţă adevărurile veşnice atât 
cât trăim după aceste porunci: iubeşte pe Dumnezeu 
din toată fiinţa ta şi pe aproapele tău ca pe tine însuţi! 
Da, să păziţi mereu aceste porunci! 


Stăruiţi în rugăciune, în nevoinţă, petreceți o zi 
fără de păcat. Toate celelalte vă vor fi date de Dumnezeu. 


„Pentru a păstra Harul Duhului Sfânt, trebuie să 
nu primim nici un gând care nu-i place lui Dumnezeu”, 
ne spune „Starețul“ Siluan. lată nevoinţa noastră. lată 

cultura noastră. Când este vorba de mântuire, această 
luptă cu gândurile nu se sfârşeşte decât la moarte. În- 
cepe şi reîncepe fără încetare. 


Nu putem să dobândim în noi chipul lui Hristos 
decât dacă suntem cu adevărat uniţi, cum le cerea 
Hristos ucenicilor Săi: Jubiți-vă unii pe alții, pentru ca 
lumea să cunoască că sunteţi ai lui Hristos (loan 15, 12). 


„Pentru mine, viața celorlalţi prețuieşte mai 
mult decât propria-mi viață“. Nu vor mai exista între 
voi neînțelegeri când veţi fi înțeles aceasta. Dezlega- 
rea unei probleme sau a unei neînţelegeri nu ţine de 
nici o organizaţie, de nici un anumit mod de conduită, 
ci de hotărârea de a suporta totul. Fiecare dintre noi 
trebuie să aibă pentru ceilalţi o inimă de mamă. 


Trebuie să fim foarte sensibili la nevoile altora. 
Atunci vom fi una şi binecuvântarea lui Dumnezeu va 
fi din belşug cu noi. 


Trebuie să avem conştiinţa lui Hristos, Care 
poartă în Sine lumea întreagă; în aceasta constă univer- 
salitatea ființei umane. Cuvântul lui Hristos nu trece, 
este veşnic. 


Dacă, aşa cum mărturisim în Crez, Hristos este 
Dumnezeu adevărat, Mântuitorul lumii, Creatorul ei, 
prin Care toate s-au făcut, cum putem să ne reducem 
credinţa pe care o avem la o problemă de naţionalitate 
de loc, de epocă ...? 

Eu nu cunosc nici un Hristos grec, rus, englez, 
arab... Hristos, pentru mine, este totul. Fiinţa mai pre- 
sus de cosmos. 


Se spune adesea în Sfânta Scriptură că Hristos a 
murit pentru lumea întreagă, pentru păcatele ei. Din 
moment ce limităm Persoana lui Hristos, din moment 
ce Îl coborâm în planul naționalităților, pierdem totul 
şi cădem în infern. Atunci drumul este deschis urii 
între naţiuni, neînţelegerii între clasele sociale. 


Citiţi pe Sfântul Siluan. În lume, pentru el, fie- 
care îşi are rolul său: unul este rege, altul patriarh, pro- 
fesor sau muncitor. N-are importanţă. Între a fi rege 
sau muncitor, nu este nici o deosebire pentru Sfântul 
Siluan. Pentru că acela care Îl iubeşte pe Hristos, care 
trăieşte şi poartă în sine „simţămintele care erau în 
lisus Hristos“, suferă şi se roagă pentru lumea întrea- 
gă. lată adevăratul creștinism. 


Hristos este Dumnezeul infinit. El n-a fost răs- 


tisnit numai pentru credincioşi, ci pentru toți oamenii, 
de la Adam până la ultimul om născut din femeie. A 


urma pe Hristos înseamnă a suferi pentru a vindeca Şi 
a mântui întreaga umanitate. Nu există altă cale. 


A iubi pe aproapele nostru ca pe noi înşine, a 
trăi după poruncile lui Hristos ne va conduce în Gră- 
dina Ghetsimani, unde Hristos se ruga pentru lumea 
întreagă. 


Iubeşte pe aproapele tău ca pe tine însuţi. Mi-a 
fost dat să înțeleg această poruncă sub forma unui 

arbore cosmic, gigantic, a cărui rădăcină este Adam. 
Eu nu sunt decât o frunzuliță pe una din ramurile aces- 
tui arbore. Dar acest arbore nu-mi este străin; este te- 
melia mea. Îi aparțin. A te ruga pentru lumea întreagă, 
înseamnă a te ruga pentru acest arbore în totalitatea 
lui, cu miliardele sale de frunze. 


Să-L urmezi pe Hristos înseamnă să te deschizi 
conștiinței Lui, Care poartă în EI întreaga lume, arbo- 
rele în totalitatea sa fără a omite vreo frunză. Dacă 
vom dobândi această conştiinţă, ne vom ruga pentru 
toţi ca pentru noi înşine. 


Dacă Hristos ia chip în noi, devenim purtători ai 
lui Dumnezeu și ai întregii umanităţi, iar eul nostru va 
fi chipul Absolutului. La dimensiuni reduse, poate de- 
veni, într-adevăr, chipul Absolutului. 


În mod personal ne plângem păcatele, dar pati- 
mile noastre sunt toi aceleaşi care Sstăpânesc lumea. 
Astfel, ceea ce trăim nu este diferit de viața cosmică. 
Puțin câte puţin, în mod natural, începem să trăim 
starea noastră ca o oglindire a stării umanităţii întregi. 
Începem să ne trăim viața într-un libertinaj general, sub 
privirile lui Dumnezeu. Prin pocăinţa noastră, nu trăim 
doar o dramă personală, ci trăim în noi înşine tragedia 
umanității întregi, drama istoriei sale de la începutul 
veacurilor. 


În Hristos, conştiinţa se eliberează, viaţa noastră 
devine nelimitată. În porunca iubeşte pe aproapele tău 
ca pe tine însuţi, trebuie să înțelegem ca pe tine însuţi 

în felul următor: în orice om. în întregul Adam, mă re- 


cunosc pe mine. 


„Împărăția lui Dumnezeu, scrie Sfântul Siluan. 
înseamnă a purta în inima noastră universul întreg şi 
pe Însuşi Dumnezeu, Creatorul lui“. 


Când vă rugați, rugați-vă pentru toți ŞI pentru 
fiecare în parte. Şi adăugaţi: „Pentru rugăciunile lor. mi- 
luieşte-mă şi pe mine“. Astfel, în mod treptat, conştiin- 
ţa voastră se va elibera de patimi. 


Iubiţi pe vrăjmaşii voştri. Da. este greu. Da. este 
dureros. Dar frumuseţea morală a lui Hristos ne aduce 
în acea stare în care suntem gata să suportăm toate 
încercările, cu condiţia să fim înălțați în Duhul Său. 
Nu avem altceva de ales. 


Hristos şi-a dat viața divină celor creaţi după 
chipul Său, dar, ca răspuns, n-a primit decât ura. a 
tăzi, după două milenii de viață creştină, ce vedem: 
Lumea contemporană se îndepărtează din ce în ce mai 
mult de Hristos, de viaţa veşnică. Întunecimile adânci 
ale patimilor păcătoase, ura, stăpânirea, războaiele de 
orice fel, formează existenţa noastră pământească. In 
aceste condiţii, Hristos dăruieşte. celor care se hotărăsc 
să-l urmeze, această poruncă: /ubiţi pe vrăjmaşii voştri: 
De ce se teme lumea de un astfel de Dumnezeu”? Pu- 
tem să găsim un principiu mai bun decât acesta: hine- 
cunvântați pe cei ce vă blestemă., iubiți pe vrăjmuşii 
voştri? 

Nu putem iubi fără să suferim. Cea mai mare du- 
rere este să iubim până la sfârşit. Hristos atât de mult a 
iubit lumea, încât S-a dat morții pe cruce. La fel şi 
sfinţii. Câştigăm Raiul sau îl pierdem şi ajungem în iad, 
în măsura în care acceptăm sau refuzăm crucea rân- 
duită de Hristos. Rugăciunea pentru lume este rodul 
unei suferințe extrem de adânci şi vii. 


Să-L urmăm pe Hristos urcând pe Golgota. A- 
ceastă înălțare nu este alta decât lupta dusă de Hristos, 
în dragostea Lui pentru lumea întreagă. Când lupta se 
dă numai pe un singur plan, al lumii și al patimilor, oa- 
menii slăbesc, se epuizează şi îmbătrânesc foarte repe- 
de. În schimb, când suferinţele ne vin din lupta î împo- 
triva patimilor, în Duhul lui Hristos, oamenii renasc. 


Nimic nu este mai dureros în această lume, decât 
a te lupta să dobândeşti dragostea lui Hristos. Este o 
luptă de dimensiuni cosmice. 


Cum să ne îndreptăm spre Dumnezeu? Când tin- 
dem spre acest scop unic, totul devine izvor de sufe- 
rinţă, de dureri. Dar să ne ducem crucea în tăcere. 


Acesta este paradoxul vieţii creştine: să alegem 
suferința lui Hristos pentru lume, încât să avem senti- 
mentul că suntem mai apropiaţi de EI şi de viața veş- 
nică. 


Când ne hotărâm să-L urmăm pe Hristos, fiecare 
zi din viaţa noastră devine o zi de suferință, de lacrimi, 
de dureri. Uneori, apare această întrebare: „Doamne. de 
ce ne-ai creat astfel, încât să suferim atâtea dureri?“, 

Nu reuşim să înţelegem că această suferință este calea 
mântuirii. 


Pentru om, viața pe pământ este o suferință con- 
tinuă. De ce o suportăm? Pentru că Hristos S-a întru- 
pat și a trăit cu noi. Şi acum Il cunoaştem Personal. 


Suntem creați după chipul şi asemănarea lui 
Dumnezeu. Când raportăm realitatea vieţii zilnice la 
această revelaţie divină, cădem în deznădejde. De ce 
este atât de greu să trăim creştineşte aici și acum? 
Pentru că este vorba de viața divină şi veşnică. Pentru 
noi, care suntem creaţi din nimic, ce relaţie este între 
nimicnicia noastră, sărăcia noastră şi această aspirație 
atât de înaltă, infinită? 


Uneori, lupta pentru mântuire poate să fie foarte 
simplă şi uşoară; alteori foarte grea, supraomenească. 


Cu siguranță, este mai bine să nu păcătuim. Dar 
dacă pocăința arde ca o flacără, poate să refacă o viață 
trăită în păcate. 


Trebuie să păstrăm duhul pocăinţei toată viața 
noastră, până la sfârşitul ei. Pocăinţa este temelia în- 
tregii vieţi ascetice şi duhovniceşti. Simţirea, intuirea 
prezenţei păcatului pot să devină atât de intense în noi, 
încât să dea naştere unei adevărate pocăinţe. 


Putem să plângem ore în şir, săptămâni, ani de-a 
rândul până ce fiinţa noastră este refăcută în întregi- 
me. prin cuvântul lui Hristos, prin împlinirea porunci- 
lor Lui, şi, mai ales, prin harul Duhului Sfânt. Această 

transformare a ființei noastre, după căderea în păcat a 
lui Adam, cere multă nevoinţă şi mult timp. 


Pocăinţa nu are limite pe pământ, pentru că 
încetarea ei ar însemna că am devenit întru toate ase- 
menea lui Hristos. Cea mai mică îndepărtare a noastră 
„de Hristos implică o pocăință profundă. „Doamne Iisuse 
„ Hristoase. Fiul lui Dumnezeu. miluieşte-ne pe noi“. 
„ Această rugăciune arată depărtarea pe care o simţim 
i între Hristos, Ființa absolută şi noi înşine. „Dacă nu 
vom fi cu adevărat asemenea Domnului. cum vom pu- 
tea trăi cu E] în veşnicie?“. se întreabă Sfântul Simeon 
Noul Teolog. Pentru El. ca şi pentru noi. este imposi- 
bil. Nu ne rămâne decât răbdarea. 


Singuri, oamenii nu pot să înțeleagă când păcă- 
tuiesc sau nu. Dar Domnul lisus şi Duhul Sfânt le-o 
descoperă. În Rai, când Domnul Dumnezeu a vorbit cu 
Adam, acesta a refuzat să fie învinovăţit: Femeia care 
mi-ai dat-o să fie cu mine, aceea mi-a dat din pom şi 
am mânca! (Facere 3. 12). Să ne străduim să nu-L în- 
vinuim pe Dumnezeu. 


In lucrurile mărunte, în faptele simple. să încer- 
câăm a avea următoarea atitudine interioară: „refuz vo- 
ința sângelui meu căzut şi vreau ca în venele mele să 
curgă viaţa lui Dumnezeu”. 


Dacă Dumnezeu există. recunosc că toate patimi- 
le se nasc din mine, nu din El. Dacă voi păstra această 
atitudine. Dumnezeu îmi va da duhul pocăinţei. 


n 

Când Îl vedem pe Hristos aşa cum este, începem 
să ne vedem pe noi înşine, să ne dăm seama cât de 
mari păcătoşi şi vrednici de plâns suntem şi să ne tân- 
guim. Dragostea pentru lumea întreagă se naşte pe mă- 
sura tânguirilor noastre. Despărţirile încetează şi deve- 
nim una în Hristos. 


Doar lumina divină, atunci când străluceşte în 
noi, ne permite să ne vedem păcatele. Prin rugăciune, 
puțin câte puțin, inima noastră începe să înțeleagă in- 
fluenţele duhurilor care umplu văzduhul. În loc să îna- 
intăm duhovniceşte, vedem cu o fineţe mereu crescân- 
dă patimile care ne stăpânesc. În mod paradoxal, acest 
sentiment de regres duhovnicesc este un progres. Chiar 
dacă nu am văzut încă lumina necreată a Duhului Sfânt, 
datorită prezenţei ei, ne vedem păcatele. 


Nu putem ajunge la rugăciunea curată decât prin 
pocăință. Pocăindu-ne, adică curăţindu-ne de orice pa- 
timă, devenim treptat capabili să intrăm în lumina divină. 


Calea care duce la cunoaşterea lui Dumnezeu tre- 
ce, înainte de toate, prin credință, iubire față de Hristos și 
pocăință. 


Dumnezeu să vă dăruiască tuturor duhui pocăin- 
ței. Plângeţi-vă păcatele, plângeţi, pentru ca inima voas- 
tră să nu se împietrească! 


Lucrul cel mai important este să ne păstrăm mereu 
sentimentul nimicniciei noastre față de Dumnezeu. 
Atunci simţim o tensiune permanentă între învinovă- 
țirea noastră şi dragostea lui Hristos, între pocăință şi 


Prea 4 

nădejde în mila lui Dumnezeu. Pe de o parte suferim 
că suntem atât de departe de Dumnezeu pe Care ÎI iu- 
bim, pe de alta, această suferință şi această dragoste 
acționează asupra noastră ca un foc interior şi ne îm- 
ping cu putere spre Dumnezeu. Această tensiune şi-a 
găsit expresia cea mai vie în cuvântul lui Hristos adre- 
sat „Stareţului“ Siluan: Ține mintea ta în iad şi nu 
deznădăjdui. Acest cuvânt poate stârni fiori, panică, 
teamă, dar nu trebuie să ne copleşească. El constituie 
principiul fundamental al vieţii noastre în Hristos. 


| Cum ne putem afla permanent în „focul“ iadului 
şi al patimilor şi să primim în același timp, de la 
Duhul Sfânt, arvuna mântuirii? Starea interioară a lui 
Hristos pe Golgota ne luminează acest lucru. Mai întâi 
îi spune tâlharului: Astăzi, vei fi cu Mine în Rai. Apoi 
strigă: Pentru ce M-ai părăsit?. Aceste două momente 
nu fac decât unul. Sub multiplele sale manifestări, sta- 
rea sufletească a lui Hristos pe Golgota este mereu pre- 
zentă în om şi schimbă chiar sensul vieţii lui. Bucu- 
rați-vă cu cei ce se bucură, plângeţi cu cei ce plâng, 
spune Apostolul Pavel. Pentru noi, aceste cuvinte sunt 
de neînțeles. 


| Nu trebuie să pretindem că putem repeta expe- 
riența Sfinţilor Siluan, Isaac Sirul, Simeon Noul Teo- 
log, Grigorie Palama sau Serafim de Sarov. În viaţa du- 
hovnicească nu există aceeaşi repetare de viață, exac- 
tă, identică, ci una analogă în duh, în starea pe care o 
presupune expresia: Ține mintea ta în iad ṣi nu dez- 
nădăjdui. 

Niciodată nu trebuie să ne comparăm cu nimeni. 
Fiecare dintre noi, oricât de neînsemnat ar fi, este mare 
înaintea Celui veşnic; Dumnezeu stabileşte cu fiecare 
ființă umană o relație unică de prietenie. 


De ce urmările neascultării lui Adam sunt atât 
de grave? De ce, în lumea aceasta, viața duhovniceas- 
că în Hristos ia forma tragică a unei lupte corp la corp 
cu moartea? De ce creația lui Dumnezeu este legată de 
moarte; de această luptă plină de suferințe? De ce cre- 
ația nu duce în mod armonios la desăvârşirea ființei 
umane ca chip a lui Dumnezeu? De ce trebuie să lupt 
eu împotriva lucrurilor care mă ucid fără să am putere 
asupra lor? Nu înţeleg! În măsura în care Hristos şi 
Duhul Sfânt sunt, pentru mine, soluţia tuturor probleme- 
lor care mă depăşesc, trăiesc în nepăsare față de multe 
lucruri. Hristos este temelia vieții mele. Felul Său de a 
se comporta mă atrage. Nu înțeleg ce a spus, dar ceea ; 
ce a spus îmi este suficient. Voi înțelege când voi ; 
pleca din această lume în viaţa de dincolo. i 


De ce amintirea Grădinii Ghetsimani şi a Gol- 
gotei sunt necesare pentru mântuire? Lupta lui Hristos 
cu lumea este cu totul neînţeleasă. 


Când vedem suferinţele a milioane de oameni, 
nu putem.să rămânem nepăsători. Cum putem să-i aju- 
tăm? Din punct de vedere creştinesc, această tragedie 
de pe pământ este urmarea neascultării. Adam a râvnit 
la îndumnezeire, la viața veşnică, rupând legătura cu 
Tatăl şi Creatorul său. Hristos-Omul, primul în istoria 
lumii, S-a suit pe Golgota; a ales moartea pe cruce pentru 
a dezlega acest blestem. A te hotărî să-L urmezi înseam- 

nă a te expune la suferință. Este inevitabil! În măsura 
în care suntem, de la crearea lumii, un mădular din imen- 
sul trup al umanității, însufleţiţi de viaţa cosmică ce ne 
străbate. trăim tragedia umanităţii ca pe propria noastră 
nenorocire. 


Când citim Sfânta Evanghelie, rămânem impre- 
sionaţi de reacţiile lui Hristos faţă de ceea ce se pe- 
trece în jurul Său. Atunci când luda merge să-L tră- 
deze, lisus îi spune: Astăzi, Fiul Omului S-a preamă- 
rit. La fiecare Liturghie, noi prăznuim acel moment şi 
îl repetăm în conştiinţa noastră. Dacă o putere vrăj- 
maşă vrea să ne ucidă, vom fi noi înşine în stare să 
spunem: Astăzi eu m-am slăvit şi Dumnezeu S-a prea- 
mărit prin mine? Cunoaşteţi toţi această istorie; ea este 
însăşi sensul vieții noastre de fiecare zi. 


Sunt multe aspecte foarte subtile şi interesante 
in viaţa duhovnicească. Dar nu le vom cunoaşte dacă 
ne vom opri la nevoinţe exterioare. Pentru a ne schim- 
ba viaţa este necesară o asceză, să ne învăţăm a ne 
„muta mintea de la lucrurile trecătoare şi pătimaşe către 
Dumnezeu. Astfel, viața noastră poate să devină foarte 
interesantă, chiar dacă este mereu legată de un efort 
dureros. Nu trebuie să încercăm să evităm această su- 
ferinţă. Să o trăim! Căci prin ea se exprimă dorința 
noastră de a-L urma pe Hristos. 


Este foarte greu să exprimăm ceea ce vor să 
spună cuvintele /uaţi-vă crucea şi urmaţi-Mă. Când ne 
hotărâm să-L urmăm pe Hristos, trebuie să ne gândim 
că este vorba de iubirea Tatălui, a Fiului şi a Duhului 
Sfânt în această lume suferindă. 

Dacă n-ar fi înviere, creștinii ar fi cei mai de 
plâns din lume, spune Sfântul Apostol Pavel. De ce? 
Pentru că, în această lume, iubirea lui Hristos este în- 
totdeauna răstignită. Viaţa noastră va fi o suferință 
continuă, până când întreaga lume va fi mântuită. 


Devenim creştini pentru că Dumnezeu este iubire 
şi nu pentru că aceasta ne ajută să ne facem o carieră 
pământească. În viaţa creştină nu suntem fericiți decât 
datorită lui Hristos, Care ne încredinţează prin conşti- 
ință că El este Adevărul, şi nu pentru alt motiv. 


Într-o zi, un pelerin aflat în Muntele Athos a pus 
această întrebare mai multor stareţi: „Ce este cel mai 
important în viața noastră?“. De fiecare dată i s-a răs- 
puns: „Dragostea divină; să iubim pe Dumnezeu şi pe 
aproapele nostru“. E] a spus: „N-am dragoste nici pentru 
rugăciune, nici pentru Dumnezeu, nici pentru semeni. 
Ce să fac?“. Apoi, în sinea lui, a hotărât: „Voi trăi în 
aşa fel ca şi cum aş avea această dragoste“. Treizeci de 
ani mai târziu, Duhul Sfânt i-a dăruit darul iubirii. 


În mod inevitabil, vor fi ore, săptămâni, ani în 
şir, în care vom trăi fără să simţim lucrarea Duhului 
Sfânt în noi. Sunt perioade importante în care ni se 
oferă prilejul să ne mărturisim statornicia dragostei 
noastre pentru Hristos. 


Chiar dacă nu percepem lucrarea harului, tre- 
buie să trăim ca şi cum Duhul Sfânt ar fi în noi. „.Sta- 
rețul“ Siluan gândea că dacă păzim cu fidelitate porun- 
cile lui Dumnezeu, va veni timpul când harul se va 
face cunoscut şi va rămâne mereu în noi. Este inutil să 

ne grăbim. Unii părinți de la Muntele Athos n-au pri- 
mit harul şi nu L-au cunoscut pe Dumnezeu decât abia 
după patruzeci de ani de nevoinţe şi, uneori chiar mai 
mult, tocmai înaintea sfârşitului lor. 


La început harul ne învață, provoacă în noi stări 
asemănătoare cu duhul poruncilor Evangheliei. Totul 
este uşor. Întotdeauna cu noi, Duhul Sfânt ne face să 
fim binevoitori fată de semeni. Este o atitudine norma- 
lă, naturală. Dar această stare nu durează mult. Într-o 
zi, pe nesimţite, harul ne va părăsi sub această formă 
tangibilă. Începe o a doua perioadă dificilă cu această 
întrebare: „Cum să trăim fără har?“. Trebuie să conti- 
nuăm să acţionăm ca şi cum Duhul Sfânt ar fi cu noi, 
să încercăm să păstrăm aceeaşi stare sufletească în 
care, prin har, am dobândit anumite atitudini faţă de 
fratele şi de sora noastră. Trebuie să ne silim. Acelaşi 
lucru este cu rugăciunea. La început, este ca o stare 
naturală. Ne rugăm cu uşurinţă; rugăciunea țâşneşte 
din inimă. Când Duhul Sfânt ne părăseşte, trebuie să 
ne silim să ne rugăm ca înainte, când aveam harul: din 
toată ființa, din toată inima, cu toată mintea şi chiar cu 
tot trupul nostru. 


Când, în duh, mergem spre Fiinţa absolută, aceas- 
tă cale ne pare infinită. Dumnezeu este ca steaua 
polară. Cum putem fi luminaţi de această Stea care 
pare să fie la mii de ani lumină? Şi deodată vom des- 
coperi că acest drum foarte lung poate să fie scurtat, 
că Dumnezeu se află foarte aproape de noi şi spune: 
„O, inimi fără minte şi uşuratici în a înţelege şi a 
crede!“ 

Cum să trăim pentru a scăpa de înşelare? Nu 
trebuie să credem că participăm la suferințele lui 
Hristos când, în starea de durere a ființei noastre - duh, 
minte, inimă şi trup - suferim pentru a nu mai face pă- 
cate. Dumnezeu singur, în judecata Sa, poate să con- 
sidere suferințele noastre ca o participare la kenoza 
Unicului Său Fiu. Calea noastră este aceea de a ne 
smeri, de a ne supune permanent; doar Dumnezeu poa- 
te să ne înalțe şi să ne preamărească. 


Fiind creştin nu poţi să trăieşti fără inspirație. 
Dacă un artist adevărat trăieşte zi şi noapte prin ima- 
ginile operei sale, atunci noi, fiind creştini, trebuie să 
fim cu mult mai atenţi. Trebuie să depăşim eforturile 
artiştilor pentru a trăi după duhul Evangheliei. 


Acum, cel mai important este ca Dumnezeu să 
vă inspire lupta voastră pentru mântuire. Când inspi- 
rația a fost dată, toată viața se umple de lumină şi de 
bucurie. Nu se mai remarcă amănuntele. 


Nu putem să ne îndumnezeim prin propria noas- 
tră asceză. Îndumnezeirea are loc prin sălăşluirea lui 
Dumnezeu în noi şi nu datorită propriilor noastre ca- 
pacități. Imaginaţia constituie în acest caz un mare 
pericol. Trebuie să fim foarte atenţi şi să nu ne închi- 
puim că atingerea acestui scop stă în puterea noastră. 
In schimb, pentru Dumnezeu totul este posibil. Duhul 
Sfânt poate să ne cerceteze chiar atunci când suntem 
cufundaţi în somn şi suntem cei mai slabi, neputin- 
cioşi. 

Scopul cel mai înalt al omului - a deveni purtă- 
tor al Duhului Sfânt, fără început şi fără sfârşit - pre- 
supune o libertate totală. Or, viaţa de fiecare zi ne a- 
rată că prin lipsa de cunoaştere şi de înțelegere, lumea 
trăieşte o tragedie fără de sfârşit. Oameni ignoranţi de 
Dumnezeu conduc lumea şi acţionează cu autoritate; 
milioane de oameni suferă datorită situaţiei lor absur- 
de şi fără ieşire. În acest sens. oamenii ar trebui lipsiți 
de libertate. Într-adevăr. darul divin al libertăţii este 
nedespărțit de cunoaşterea lui Dumnezeu; or, noi za- 
cem în întunericul necunoştinţei. Totuşi, Biserica con- 
tinuă să predice necesitatea acestei libertăţi absolute. 
Căci dacă suntem lipsiţi într-un fel sau altul de această 
libertate. nu existăm. Noi nu putem să spunem ca lisus 
Hristos: Eu sunt. 


Dostoievski spunea: „Totul îmi este îngăduit“. 
În sens duhovnicesc, această expresie este, în întregi- 
me, adevărată, dar nu în realitatea în care trăim. Unde 
se înşeală Dostoievski, dacă se înşeală? În opera sa nu 
citează pe Sfântul Apostol Pavel care spune: Totul îmi 
esie îngăduit, dar nu totul imi este de folos. Totul imi 
este îngăduit, dar nu trebuie să fiu stăpânit de nimic. 
Avem această libertate, această putere în noi? Cu si- 
guranţă, nu. Astfel, suntem lipsiţi de capacitatea de a 
trăi după acest dar al libertăţii divine. Ce să facem? 
Să-L părăsim pe Hristos. să alegem calea lată a lumii? 
Poate. dar atunci vom trăi şi vom muri cu nepăsare; 
viaţa îşi va pierde sensul. 


Cum să găsim o cale de salvare în viața noastră 
de fiecare zi? Cum să ne lucrăm mântuirea? Nu exis- 

tăm fără darul divin al libertăţii, dar această libertate 
ne depăşeşte. Este necesară, dar nu putem să o înţele- 
gem, nici să o dobândim în noi. Cum să trăim? Asceza 
ortodoxă ne dă un răspuns. Prin ea începem să trăim 
cu conştiinţa limitelor noastre şi în frica de Dumnezeu. 


Pentru a nu pierde binecuvântarea pe care v-a 
dat-o Dumnezeu, luptaţi pentru a păstra fiecare gând 
care vă inspiră și alungaţi orice gând care vă ucide 
sufletul. 


Cum să ne curățim firea de orice urmă a păca- 
tului strămoşesc? Acesta este sensul vieţii ascetice. In 
afara ei, nu este mântuire. 


Multe duhuri sunt mai puternice decât noi. Dar 
dacă suntem cu Hristos, vom ajunge să le biruim. 


Manifestările exterioare ale ascezei, ca ținerea pos- 
turilor, nu sunt suficiente. Trebuie să renaştem chiar din 
interiorul nostru. 


Cum să nu ne temem de Postul Mare? La înce- 
putul şederii mele în Muntele Athos, Postul Mare era 
pentru mine o mare sărbătoare: mă pregăteam pentru a 
primi revelaţia învierii noastre. Dacă însoţim această 
abstinență de hrană cu o rugăciune inspirată, în duh, 
nu numai trupul nostru va suporta această perioadă cu 
uşurinţă, ci chiar multe boli vor fi tămăduite. 


Cei care sunt sănătoşi prin firea lor şi care pot 
să se lipsească de hrană timp de câteva săptămâni, 
ajung la o stare de fericire. Patimile li s-au liniştit. Un 

sentiment viu de pace şi de prezenţă a lui Dumnezeu 
insoțeşte rugăciunea. Este o nenorocire ca astăzi să 
fim adesea lipsiţi de această putere de răbdare în ne- 
voinţă. 


Astăzi este imposibil să impunem în totalitate 
rânduielile Bisericii. Pentru că sunteţi atât de diferiţi 
unii de alții; fixaţi-vă fiecare o măsură a postului. 


Dezavantajul rânduielilor canonice este acela că 
liniştesc conştiinţa acelora care pot să le păzească şi le 
dau sentimentul că sunt mântuiţi. Aceasta este o gân- 
dire foarte naivă. Fariseii, asceţii, rabinii Vechiului 'Tes- 
tament posteau de asemenea şi ei, dar aceasta nu era 
suficient. Hristos a spus: Dacă nu întreceți virtuțile fa- 
riseilor, nu veți putea să vă mântuiți. l 


Sfântul Pavel, acest mare geniu pe care ni l-a 
dat pronia divină, afirmă că nici o lege nu a dus vreo- 
dată pe nimeni la mântuire. Acestea fiind spuse, re- 
gulile Bisericii pot să fie, pentru început, un ajutor. 
Într-adevăr, dacă de la început suntem lăsați liberi, de 
capul nostru, putem să ne pierdem. 


l Omul care a reuşit să se ridice deasupra oricărei 
legi a atins starea de îndumnezeire, adică mântuirea. 
Este mult mai important să fii conştient şi responsabil 
de fiecare mişcare a inimii şi a minţii, decât de a avea 
o regulă. 


Este mult mai greu să dobândeşti o anumită pu- 
tere de discernământ, decât de a-ţi fixa reguli. 

În viaţa de fiecare zi, este foarte important să ne 
concentrăm mereu atenţia asupra poruncilor date de 
Dumnezeu, asupra a ceea ce trebuie să facem şi cum 
să facem. Totuşi, nu putem să ne eliberăm cu totul de 
gândurile murdare; nimeni, nici chiar cei mai desă- 
vârşiţi, nu pot. Indiferent de starea atinsă, desăvârşirea 
nu împiedică niciodată ca sufletul să fie tulburat. A- 
vând experienţa vieţii duhovniceşti, constatăm că ceea 
ce ne tulbura mai înainte devine, pur şi simplu, mai 
uşor de învins. 


În pustiu, Hristos se împotriveşte ispitelor dia- 
volului printr-un refuz categoric, formulând chiar ba- 
zele teologice ale răspunsului Său. Este o lecţie pentru 
noi. De fiecare dată când avem un gând urât, trebuie 
să-l respingem imediat, să refuzăm a intra în dialog 
cu el. Dar această stare nu poate fi dobândită decât 
printr-o foarte îndelungată asceză, prin lucrarea ha- 
rului în noi. 


Ce înseamnă a ne lucra mântuirea? Din tot ceea 
ce observăm în existența cosmică, să alegem ceea ce 
este plăcut lui Dumnezeu şi să ne despărțim de ceea ce 
este contrar voii Lui. Atunci, câte puţin, vom vedea 
cum viaţa noastră se va schimba. Dar să fim răbdători! 
Cu siguranță, Dumnezeu poate să ne cerceteze pentru 
o clipă şi să ne deschidă ochii sufletului pentru tot- 
deauna. Dar, de obicei, aceasta este rezultatul unei ne- 
voințe îndelungate, care nu are nimic comun cu iluzi- 
ile. Citiţi pe Sfântul Siluan şi veți decoperi cum sufle- 
tul său trăia mereu în Hristos. Veţi înțelege cuvântul 


i, 


36 ARHIMANDRITUL SOFRONIE 


său, când spunea că sfinţii nu trăiesc nici o clipă fără 
rugăciune. 


Cum să discernem gândurile care vin din exte- 
rior de acelea care se nasc în inima noastră? Cel mai 
adesea, pătrunderea energiei demonice este atât de 
subtilă, încât o considerăm ca făcând parte din noi 


înşine. Învățătura moştenită de la Sfinții Părinţi ne 
' ajută, dar nu este suficientă. Tulburarea, neliniştea pe 


care un gând o provoacă în inima noastră este semnul 
că vine de la diavol. Aceasta este mai puternică, atunci 
când avem gânduri de hulă. Dacă nu ne îndulcim cu 
gândul pe care îl avem în inimă, dacă nu suntem mul- 
țumiţi sufleteşte, este semn că acest gând nu este de la 
Dumnezeu, ci de la diavolul, care pătrunde înlăuntrul 


` inimii noastre. 


Este foarte greu să deosebim gândurile care se 


nasc în inima noastră sub influența vrăjmaşului. Vom 
putea dobândi acest dar, progresiv, prin asceză, prin- 
tr-o luptă împotriva patimilor pe care noi, copiii lui 
Adam, le posedăm. Treptat, vom începe astfel să deo- 


sebim, să simțim că acel gând sau acea mişcare a su- 


fletului, nu este de la Dumnezeu, ci de la vrăjmaş. Nu 
prin meditaţie dobândim aceasta, ci printr-un senti- 
ment, o intuiţie imediată, extrem de subtilă şi dificilă 
de demonstrat, care este întotdeauna rezultatul unor 
ani îndelungaţi de asceză. După Sfântul Isaac Sirul şi 
părintele nostru Siluan, deosebirea gândurilor este con- 
diționată, de asemenea, de modul în care Duhul Sfânt 
acționează în inimă, de experienţa pe care o avem de 


la har și de atacurile demonice. Diminuarea sau piera? 

derea harului este semnul că am primit un gând de la 

diavol. În schimb, un gând vine de la Dumnezeu, de la îi 
un înger sau de la Duhul Sfânt când ne va de bucu- 7 
rie şi ne aduce o pace nespusă în suflet. ~ 


mea, a 


Cel mai bine este să nu dăm atenție gândurilor ; şi 
să ne cufundăm în rugăciune, să vorbim cu Dumnezeu 


arma” 


| prin rugăciunea noastră. OETA p 


Există diferite metode de a ne împotrivi gându- 
rilor rele, de a ne elibera mintea de orice gând pătimaş 
sau blasfemiator. Prima, recomandată de Sfinţii Părinţi 
ai Bisericii, este pocăinţa. A doua, este de a ne muta a- 
tenţia şi întreaga noastră fiinţă asupra altui lucru. Când 
acest interes pentru altceva se intensifică, diavolul ne 


neglijează şi ne părăseşte. 


Dacă patimile sunt puternice şi dacă un gând 
groaznic, sălbatic, pătimaş, nu vrea să ne părăsească, nu 
ne mai rămâne decât să luptăm cu lacrimi până când 
va pleca acest gând rău. 


Mintea noastră este într-o luptă continuă cu vrăj- 
maşul. Pentru a spori duhovniceşte este necesară 
această stare de luptă permanentă. Căci, dacă ne le- 
nevim, îl lăsăm pe diavol, care nu doarme niciodată, 
să-şi facă lucrarea sa, iar noi riscăm să ne pierdem 
mântuirea. 

Privegherea. Iată cu ce trebuie să începem, pentru 


că nimic, oricât de uşor ar fi, nu se poate face fără a- 
jutorul lui Dumnezeu. 

Lumea care ne înconjoară trăieşte, astăzi, într-un 
mod mai agitat: decât altădată. Dar cu cât intervin mai 
multe schimbări în lume, cu atât este mai greu să ne 
păstrăm o conştiinţă creştinească. Suntem atacați de 
pretutindeni, de tot felul de idei care tulbură cursul vi- 
eții noastre. În timpul furtunilor epocii contemporane, 
trebuie să fim mereu vigilenți. Este primul lucru pe 
care vi-l cer: ascultați cuvântul Sfintei Evanghelii, pri- 
vegheați şi încetaţi de a mai fi copii. 


Să păstrăm această trezvie, care menţine trupul 
într-o tensiune permanentă. Datorită acestei tensiuni, 
chiar dormind putem păstra în minte scopul vieţii 
noastre. Rugăciunea poate să pătrundă până în ceea ce 
psihologii numesc subconştient. Un adevărat ascet se 
cercetează pe sine mereu, chiar şi în somn. Dacă min- 
tea sa este invadată de gânduri urâte, el se scoală şi se 
roagă. Astfel, puţin câte puţin, conştiinţa va lumina tot 
ceea ce facem zilnic. 


Nu lăsaţi ca lucrurile acestei lumi să vă împrăş- 
tie mintea. Concentraţi-vă toată atenţia, dedicaţi-vă 
toată puterea unei vieți care să corespundă duhului po- 
runcilor Evangheliei. 


Să ne păzim mintea cu privire la plăcerile lumii 
exterioare. Fără asceză, niciodată mintea noastră nu 
poate să rămână permanent în Dumnezeu. Din această 
viață trebuie să învăţăm să rămânem în Dumnezeu, ca 
sufletul nostru după moarte. 


A vorbi despre prezenţa lui Dumnezeu în su- 
fletul nostru, nu înseamnă că Îl vedem pe Dumnezeu, 

ci că Dumnezeu ne vede. Iată atitudinea înțeleaptă: să 
umblăm în prezenţa lui Dumnezeu, Care ne priveşte. 


Cât despre vise, nu pot să spun mai multe decât 
Sfântul Ioan Scărarul. Sfatul cel mai bun, după Sfinţii 
Părinţi, este să nu credem în vise. Pentru a ne face să 
credem în ele, vrăjmaşul poate, într-adevăr, să dea naş- 
tere unor vise care se împlinesc în realitate. Deci, tre- 
buie să fim foarte atenţi. Este suficient ca o singură dată 
să credem şi ne primejduim să cădem în înşelare, înso- 
țită de toate urmările sale. Avem cuvântul lui Hristos 
şi al Sfinţilor Apostoli; el ne este de ajuns. 


Este foarte important să nu căutăm niciodată să 
obținem semne concrete care să releve bunăvoința 
divină, ca, de exemplu, darul de a face minuni. 


A-L trăi pe Hristos prin şi pentru sine, într-un 
fel aparte de ceilalți, înseamnă să încerci experiența 
insuficienței ființei umane pentru viața creştină. In 
schimb, când două, trei, patru sau mai multe persoane 
se unesc în acelaşi scop, puterea fiecăruia este multi- 
plicată la infinit. Sfânta Scriptură spune: Vai de cel ce 
este singur. În schimb, în doi, rămânem de neclintit. 


Important, într-o comunitate, este ca toți să a- 
vem aceeaşi viziune, pentru a ne lucra în acelaşi scop 
propria mântuire, a semenilor noştri şi a tuturor celor 
care vin la noi să-i ajutăm. 


Absolvirea unei facultăţi de teologie nu este su- 
ficientă pentru mântuire. Citiţi mai ales pe Sfinţii Pă- 

rinți. Acolo veți afla adevărata teologie, lucrarea min- 
ţii şi a inimii, când este vorba de Dumnezeu. 


Rugăciunea curată a inimii nu este dăruită celor 
care studiază mult. În acest sens, calea cunoaşterii a- 
profundate a teologiei nu este deloc eficace şi poate, 
doar rareori, să conducă la rugăciunea curată. 


Teologia este starea duhului apărută datorită ac- 
țiunii harului dumnezeiesc. În aceasta constă diferenţa 
dintre teologie şi filosofie, dintre adevărata teologie şi 
teologia intelectuală. Dacă un asemenea har vă atinge 
inima, nu vă va mai părăsi pe pământ. Este inepuiza- 
bil, căci în el se află începutul vieţii veşnice. Chiar dacă 
trupul vostru se descompune, acest har va trăi în voi 
cu putere. l 


Dumnezeu poate să atingă sufletul omului şi să-i 
dăruiască cu ușurință cunoașterea de sine. Este o mare 
diferență între această cunoaștere şi aceea care se do- 
bândeşte în şcolile teologice. Poate deveni foarte dău- 
nătoare sufletului studierea teologiei fără a avea o ex- 
periență de viață trăită în duhul lui Hristos. Se riscă 
într-adevăr să se studieze teologia ca o filosofie sau 
poezie, mai ales în formele ei apofatice. Se riscă să se 
adopte o atitudine falsă, să se creadă superior şi aceas- 
ta este suficient pentru a fi pierdut. O cu totul altă cale 
trebuie să căutăm pentru a trăi în Hristos. 


Cunoaşterea teologică învățată în şcoli şi care a 
devenit o specialitate intelectuală accesibilă tuturor, 
nu duce la cunoaşterea lui Dumnezeu. Cunoaşterea lui 

Dumnezeu vine din viaţa în Hristos. care se naşte în 
adâncurile inimii. 


Putem fi înşelaţi dacă apreciem că ceea ce aduce 
cunoaşterea teologică este mai mult decât sfințenia 
vieții. 

Poți să fii un mare savant. să ai diplome acade- 
mice şi să rămâi cu totul indiferent față de mântuire. 


Când trăieşti o viaţă sfântă şi fără de păcat. cu- 
noaşterea intelectuală poate să dea roade duhovniceşti 
minunate. În schimb. o cunoaştere fără iubire nu poate 
să mântuiască pe nimeni. 


Fără duh de pocăință, fără experiența unei ade- 
vărate ascultări, nu poţi deveni un adevărat teolog sau 
preot, adică o persoană capabilă să învețe pe alții ade- 
vărata viaţă creştinească. 


Pentru a învăţa să trăieşti în Hristos, nu este ne- 
cesar să citeşti zeci sau sute de cărți. Părintele meu 
duhovnic m-a sfătuit să nu citesc decât câteva pagini 
pe zi. Un sfert de oră, o jumătate de oră, dar veghind 
să aplic în viață ceea ce citeam. 


Sfântul Apostol Petru spunea despre preoția im- 
părătească că ea poate fi împlinită prin participarea 
noastră la Sfânta Liturghie. Temeţi-vă serios să mer- 
geți la Sfânta Liturghie din obişnuinţă. Siliţi-vă de 
fiecare dată să trăiţi mai profund ceea ce simţea 
Hristos la Cina cea de Taină. când a instituit această 
mare Taină care este Sfânta Împărtășanie. Astfel. Sfân- 


pita 

ta Liturghie va deveni mântuitoare nu numai pentru 
voi, ci şi pentru toţi cei care participă la ea. Nu numai 
preoţii pot să trăiască în inima lor suferințele lui 
Hristos pentru lumea căzută pradă păcatului şi morții. 


Tot ce ne înconjoară există pentru că Dumnezeu 
veghează asupra lumii. Dumnezeu poartă de grijă lu- 
mii şi lumea continuă să existe. Dacă veţi căuta să 
împliniți voia lui Dumnezeu cu simplitate şi smerenie, 
Dumnezeu poate să transforme orice situație, chiar şi 
cea mai grea. Astfel, dacă ascultați de părintele vostru 
duhovnic, dacă aveţi încredere în el, să nu vă fie teamă 
că sunteți povăţuiţi greşit. Dumnezeu va găsi întot- 
deauna mijlocul prin care să vă descopere adevărul. A 
trăi în ascultare, înseamnă să vă faceţi inima mai 
sensibilă la orice schimbare duhovnicească din viaţa 
voastră. 


Puțin contează dacă părerea părintelui nostru 
duhovnic este imperfectă. În măsura în care sunt îm- 
plinite poruncile în ascultare și credinţă în Hristos, 
Dumnezeu va îndrepta faptele noastre. Ceea ce părea 
fals se va adeveri. În schimb. ceea ce părea desăvârşit 
după judecata noastră, nu va fi, adesea, decât reflexul 
voinţei noastre păcătoase, și Dumnezeu nu va mai fi 
cu noi. 


Calea cea mai simplă este să ascultăm şi nu să 
poruncim. Este războiul cel mai cumplit împotriva pa- 
timilor. 


Pentru a înţelege taina mântuirii în Hristos. tre- 
buie să mergem pe calea ascultării. Şi să o facem cu 

multă atenţie. În măsura în care concepția sa este 
dreaptă, omul poate avea o inspiraţie foarte înaltă fă- 
când lucrul cel mai simplu, cum ar fi, de exemplu, la 
bucătărie. În schimb, fără ascultare, fie el patriarh, e- 
piscop sau preot, se poate pierde. 

Purtăm în noi păcatul originar, acest venin al 
primei ispitiri a lui Adam în rai: Veţi fi ca Dumnezeu, 
dar ascultarea ne poate elibera de păcat. 


Totul depinde de relaţia noastră cu Dumnezeu. 
Dacă avem încredere în purtarea Sa de grijă, vom avea 
curajul să împlinim cuvântul părintelui nostru duhov- 
nic. Logica proprie vieții de fiecare zi și rațiunii noas- 
tre nu este suficientă. Dumnezeu îl părăseşte pe acela 
care are prea multă încredere în propria sa inteligență. 
Putin contează dacă spune cineva un cuvânt împotriva 
noastră, dacă un sfat este împotriva bunului simţ; dacă 
suntem gata să ne urmăm duhovnicul şi dacă avem în- 
credere în el, Dumnezeu sfârşeşte intotdeauna prin a 
rândui lucrurile într-un sens pozitiv. Taina ascultării 
este una din realitățile cele mai serioase pe drumul 
mântuirii. 


Dumnezeu să vă păzească! lar voi să păstraţi o 
atitudine dreaptă! Din exterior, nu se vede nimic; este 
o viață despre care nu putem să spunem nimic deo- 
sebit. Dar, în interior, datorită ascultării, suntem într-o 
stare de tensiune permanentă. Aşa trebuie să fie creş- 
tinul: un „fir“ de înaltă tensiune pe care o păsărică 
poate sta fără nici o frică, dar prin care trece o energie 
capabilă să ucidă o lume întreagă. lată cum vom intra 
în Împărăţia veşnică a lui Hristos. 

Prin puţina nevoinţă a ascultării, omul trece în 
existenţa fără de început, veşnică, a lui Dumnezeu. 


Ascultarea este necesară pentru mântuire. Pre- 
gătiţi-vă inima şi mintea voastră. Păstraţi o atitudine 
interioară pozitivă. 


A fi după chipul lui Dumnezeu. Nu putem 
ajunge la această stare decât printr-o ascultare asemă- 
nătoare aceleia a lui Hristos, a Maicii Domnului şi a 
tuturor acelora care le-au urmat. 


Când suntem împreună ar trebui să fim ca un 
singur om, după chipul lui Dumnezeu Cel întreit. Care 
este un singur Dumnezeu. Nu putem ajunge la această 
stare decât dacă avem în noi pe Duhul Sfânt, şi nu de- 
zordinea interioară a gândurilor noastre rele. Cum să 
dobândim acest har? Ce să facem pentru ca Dumnezeu 
şi Duhul Său Cel Sfânt să se sălăşluiască în noi? Tre- 
buie să ascultăm. Numai printr-o luare aminte perma- 
nentă asupra semenilor noştri vom ajunge să descope- 
rim în noi un fel de radar şi să simţim ceea ce gândesc 
alții. voinţa lor, starea lor duhovnicească. În schimb, 
fără ascultare. dacă mai întâi căutăm confortul nostru, 
ne vom despărţi de semeni şi. în noi, se va declanşa un 
război. 


Ascultarea duhovnicească este necesară în viaţa 
de zi cu zi. Preferaţi să faceţi voia altora decât voia 
voastră. Acceptaţi cu bunăvoință fiecare sfat al părin- 
telui vostru duhovnic, al unui frate, sau al unei surori. 
Astfei. puțin câte puţin. se va naşte în voi şi în jurul 
vostru o stare în care inima va deveni foarte blândă şi 


i 

sensibilă la orice mişcare interioară, la toate transfor- 
mările duhovniceşti. 


Când suntem împreună, fiecare să ne rugăm lui 
Dumnezeu să ne dăruiască duh de ascultare față de 
voinţa Sa, şi să ne binecuvinteze pe toţi. Fie că e cel 
mai tânăr sau cel mai bătrân, ascultați pe celălalt cu 
inima, pentru a simţi când Duhul lui Dumnezeu vor- 
beşte prin el. Un diacon de 20 de ani, Sfântul Atana- 
sie, şi nu patriarhii, episcopii sau alți martiri, cu prile- 
Jul primului Sinod Ecumenic din anul 325, a fost cel 
care a sugerat cuvântul „homousios” pentru a defini ra- 
portul dintre Tatăl şi Fiul în Sfânta Treime. Dar, pentru 
a ajunge la această stare trebuie multă nevoinţă. Nu- 
mai prin ascultare o putem dobândi. 


Prin ascultare, inima devine din ce în ce mai 
sensibilă la viaţa, suferințele, bunăstarea şi nevoile 
altora. 


Prin slujire, şi nu prin stăpânire, devenim ase- 
menea Domnului. Hristos a arătat calea în timpul 
Cinei celei de Taină. El era Domnul şi spăla picioarele 
ucenicilor Săi. 


Prin ascultare, inima şi mintea voastră se vor 
deschide spre veşnicie. 


Prin ascultare. viaţa noastră devine conştientă 
chiar şi în timpul somnului. 


Prin ascultare, combatem patimile, astfel încât 
nici un gând pătimaş nu poate să ne robească. 

Înaintea fiecărei persoane trebuie să fim gata să 
împlinim voia sa mai degrabă decât pe a noastră. 
Astfel, conştiinţa noastră se eliberează. Puțin câte pu- 
țin, într-un mod cu totul neaşteptat, lacrimile pentru 
„Adamul întreg“ se nasc în noi. 


Ascultarea începe prin amănuntele cele mai ne- 
însemnate ale vieţii zilnice, prin ocupaţia cea mai mo- 
destă, dar se sfârşeşte prin conştiinţa lui Eu sunt. 
Trebuie să păstrăm această stare de duh cu tăria cre- 
dinţei în Înviere. 


Hristos a spus: Cel ce nu urăşte pe tatăl său. pe 
mama sa, pe fraţii săi, pe copiii săi şi chiar pe pro- 
priul său suflet, nu poate să Mă urmeze. Cuvântul 
Domnului este foarte serios. Nu este vorba aici de ca- 
rieră şi de minciunile acestei vieţi, ci să ajungi să treci 
peste patimile şi păcatele acestei lumi pentru a trăi 
veșnic cu Tatăl. După căderea în păcat, firea umană 
este, în toate manifestările ei, potrivnică faţă de ceea 
ce Tatăl nostru ceresc aşteaptă de la noi. lată de ce tre- 
buie să ne urâm pe noi înşine, în starea în care suntem 
în lumea de după cădere. 


Prin ascultare, sufletul nostru poate să ajungă 
curat înaintea lui Dumnezeu. 


Dacă iubeşte cineva pe tatăl său, pe mama sa, 
pe copiii săi, mai mult decât pe Mine, nu este vrednic 
de Mine (Matei 10, 37). Nimic nu este mai înfricoşător 
pentru oamenii lumii decât aceste cuvinte. Totuşi, tre- 
buie să reuşim să depăşim ceea ce ne leagă de ființele 

cele mai apropiate. Altfel, nu vom ajunge niciodată la 
iubirea atotcuprinzătoare şi absolută a lui Dumnezeu. 


Ascultarea este o renunțare totală la voința noas- 
tră proprie. Aceasta este calea pe care trebuie s-o ur- 
măm pentru a deveni liberi, pentru a auzi în inima 
noastră vocea Duhului Sfânt. Viaţa noastră va fi tra- 
gică, fără salvare, atâta timp cât va exista în noi o pa- 
timă, Nu putem să aflăm pacea decât prin renunţarea 
desăvârşită la propria noastră voință. 


Numai când ne eliberăm de propriile noastre 
gânduri, idei, dorințe, putem trăi, în toată curăţia, în 
„prezența“ lui Dumnezeu. 


A asculta înseamnă a-ți tăia voia proprie, per- 
sonală. Zilnic, trebuie să fii dispus să renunţi la pro- 
priile tale idei pentru a te elibera de lupta penibilă şi 
mizerabilă, pe care o ducem împotriva patimilor. 
Odată terminat acest război, ne aflăm deja la porţile 
veşniciei. 


Dacă renunţați la propria voastră voinţă, cău- 
tând voia lui Dumnezeu, Dumnezeu va fi cu voi. Dacă 
vreți să urmaţi propria voastră gândire, Dumnezeu vă 
va părăsi. 


Cea mai mare pedeapsă, pentru om, este ca 
Dumnezeu să-l lase în voia sa proprie. În vremea noas- 
tră, care L-a respins pe Hristos, nimeni nu înţelege 
această aparentă supunere. 

Rugăciunea curată presupune lipsa de griji. Se 
poate ajunge la ea atunci când, în orice ocupaţie, min- 
tea noastră rămâne liberă de a gândi şi de a nu trăi, decât 
prin numele divin, harul Duhului Sfânt. 


Eu nu am venit pentru a impune voia mea altuia, 
ci. după exemplul lui Hristos, pentru a-l sluji. Incer- 
caţi să procedaţi astfel, și veți vedea că harul lui Dum- 
nezeu va fi cu voi. Apoi, adoptați această atitudine în 
fiecare moment al vieții voastre. 


Dacă nu vom învăţa sensul slujirii aproapelui, 
viaţa noastră va fi inutilă. Dacă vrem să ne reînnoim 
firea. să devenim asemenea lui Dumnezeu, trebuie ca 
dorinţa de a-i sluji aproapelui să ne domine viaţa. 


Slujirea aproapelui are o putere mântuitoare in- 
finit mai mare decât oricare teorie teologică. 


Cum putem să-L cunoaştem pe Dumnezeu aşa 
cum este? Hristos ne arată calea, rugându-ne să trăim 
în sfinţenie ca să nu vătămăm pe aproapele, să prefe- 
răm pe alţii nouă înşine, să nu luptăm pentru a-i do- 
mina. 


Pentru ca ceilalţi să trăiască, noi trebuie să murim 
nouă înşine. Hristos a spus: Să nu vă fie frică că vă veţi 
pierde sufletul în această slujire. Cel care slujeşte a- 
proapelui îşi câştigă sufletul pentru viața veşnică. 


Care este arma vrăjmașului împotriva mântuirii 
noastre? Invidia. In Evanghelie, Pilat ştie că evreii vor 
să-L omoare pe Hristos din invidie. Invidia este cea 

mai mare putere a vrăjmaşului. lată de ce trebuie. îna- 
inte de toate, să evităm gândul de invidie. 


Invidia este caracteristică tuturor oamenilor, in- 
dependent de situaţia lor socială. Într-adevăr, mereu e 
cineva mai puternic decât noi. Mereu, ceilalţi au ceva 
ce ne-ar place să avem. Din invidie îi respingem pe 
alții, şi, pentru Dumnezeu, viața noastră devine, într-a- 
devăr, ca o imagine obscură şi întunecată. 


Străduiţi-vă să nu acuzaţi niciodată pe altul, ci 
rugaţi-vă pentru el. A judeca pe cineva pentru lipsurile 
pe care le are, înseamnă să nu-ţi vezi propriile tale 
defecte. 


In starea noastră de cădere suntem incapabili să 
judecăm, în mod corect, pe fratele nostru. Să nu fiţi atât 
de siguri că fratele vostru se înşeală. Nu-l judecaţi. 


Este preferabil să nu judecăm. A trăi în frica de 
Dumnezeu înseamnă a-ţi fi teamă să judeci pe altul 
într-o manieră păcătoasă şi nu aşa cum l-ar judeca 
Dumnezeu. 


Ce câştig judecând pe fratele meu? Atâta timp 
cât nu-l voi vedea aşa cum Domnul îl vede, totul va fi 
greşit. Începeţi prin această rugăciune, prin ideea de a 
fi ascultători, de a nu judeca pe fraţii voştri. Începeţi 
prin această dorinţă de a-i sluji pe alţii cu dragoste, ca 
şi Sfântul Siluan, care cerea, în zilele de sărbătoare. să 
poată sluji în trapeză sutelor de călugări. Era atât de 
fericit să vadă cât de mult îi iubea Hristos pe aceşti 
oameni, pe aceşti copii ai lui Dumnezeu. Îi slujea cu 

multă dragoste. Împlinite în acest duh, muncile vieții 
de zi cu zi, pot să devină o hrană duhovnicească foarte 
agreabilă. Seara, datorită acestei atitudini de slujire, 
inima voastră va fi foarte blândă şi veţi plânge îna- 
intea lui Dumnezeu pentru propriile voastre greşeli, 
pentru lipsa voastră de iubire. 


Greutatea de a comunica cu semenul provine 
întotdeauna dintr-o lipsă de rugăciune şi iubire. Cum 
spunea „Starețul“ Siluan, se poate întâmpla ca, în ciu- 
da rugăciunilor celor mai fierbinți, sporul să fie dificil. 
Totuşi, când ajungi, prin rugăciunea lui Iisus, să 
trăieşti în pace cu o persoană, devii capabil să trăieşti 
cu milioane de alte persoane care i se aseamănă. 


A ne ruga pentru altul, înseamnă, datorită unei 
bune dispoziții a inimii noastre cu privire la el, a-l 
ajuta să reziste gândurilor rele pe care poate, nu fără 
de motiv, să le aibă cu privire la noi. În schimb, a nu 
ne ruga pentru altul, înseamnă a justifica, prin lipsa 
noastră de iubire, gândurile urâte pe care poate să le 
aibă împotriva noastră. Să păstrăm unitatea în rugă- 
ciune în jurul potirului lui Hristos şi vom vedea că 
este uşor să iubim. 


Să fiţi foarte atenţi! Nu permiteți nici unui gând 
rău să intre în inima voastră. 


Nu considerați neînsemnate gândurile negative 
pe care, în linişte, le puteţi avea cu privire la altul. 
Păziţi-vă de orice cuvânt care răneşte. Este foarte im- 
portant. Amintiţi-vă, de asemenea, de aceste cuvinte 

ale lui Hristos: Nu faceți altora ceea ce nu doriți să vi 
se facă vouă. 


Urmaţi atitudinea acestui om pe care Dumnezeu 
îl iubea atât de mult, Părintele Misail, egumenul Mă- 
năstirii Sfântul Pantelimon, pe vremea când eram eu 
acolo: „Dacă cineva mi se împotriveşte, eu cedez“. 


In compania acelora care vă primesc, aleşii lui 
Dumnezeu care vă întâmpină şi vă acceptă să-i slujiţi, 
considerați-vă, dincolo de orice, nevrednici şi onorați. 
Atunci viaţa voastră se va schimba. În schimb, dacă 
veți judeca pe alţii pentru lucruri neînsemnate şi exte- 
rioare, veţi pierde totul. 


Tot ceea ce dobândiţi în luptele voastre interi- 
oare se reflectă în viața voastră în Dumnezeu. Luptaţi 
împotriva oricărei patimi care provoacă în voi gânduri 
critice cu privire la aproapele! Nu primiţi ceea ce vrăj- 
maşul vă sugerează împotriva celui care vă nedrep- 
tățeşte. Fie că sunteți singur în cameră sau cu cineva, 
orice gând critic, orice mişcare interioară negativă cre- 
ează o lipsă în cetatea voastră duhovnicească şi în cea 
a comunității voastre. Nici un gând nu se naşte şi nu 
trece prin minte fără urmări. Având gânduri bune veți 
putea vedea în orice persoană pe care o veţi întâlni o 
ființă scumpă. În schimb, având gânduri urâte, faţa 
voastră, energiile voastre psihice vă vor irosi relaţiile 
şi vă vor afecta anturajul. Când harul este cu tine, nu 
mai vezi defectele altora; nu mai vezi decât suferințele 
şi dragostea pentru frați. 

De asemenea, este fals şi iluzoriu să aştepţi de- 
săvârşirea unui grup decât pe cea a unei persoane. Mai 
întâi, pentru că noi înşine nu avem o idee adevărată şi 
dreaptă despre ceea ce înseamnă desăvârșirea. Apoi, 
pentru că desăvârşirea este starea de asemănare totală 
cu Dumnezeu. 


Respingeţi orice duh de curiozitate. Faceţi-vă 
munca fără să vă îngrijiţi să aflați dacă ceilalţi o fac pe 
a lor. Când lipseşte curiozitatea, fiecare primeşte de la 
Dumnezeu ceea ce i se cuvine. Nu putem să-L înșelăm 
pe Dumnezeu. El este atât de puternic şi atât de drept 
încât nu putem să-l ascundem nimic. 


„Dăruieşte-mi ca să-mi văd greşelile mele şi să 
nu osândesc pe fraţii mei“, spune Sfântul Efrem în 
rugăciunea sa. Când începem să comparăm nevoinţele 
noastre cu cele ale aproapelui, vrăjmaşul poate să gă- 
sească mijloacele prin care să ne descurajeze. 


Când intervin între oameni certuri, neînţelegeri, 
stări tensionate, unitatea nu poate să fie păstrată decât 
dacă fiecare suportă slăbiciunile celorlalți. După A- 
postolul Pavel, este mai bine să suporţi o jignire decât 
să jigneşti. 


Dacă ne rugăm în mod constant pentru binele 
fraților şi al surorilor noastre, pentru a parcurge dru- 
mul vieţii în acelaşi duh şi aceeaşi armonie a dragostei 
duhovniceşti, realizarea asemănării cu Hristos va fi 
mai uşoară. În schimb, dacă ne vom opri la detaliile 
inevitabile şi la lipsurile vieţii exterioare. vom pierde 
harul contemplării lui Dumnezeu. 

Confruntaţi cu o problemă, cei mai mari se pun 
în slujba aproapelui. Este singura soluţie posibilă. Căci, 
spune Hristos: Cei ce vor să fie mai mari, să devină slu- 
Jitorii şi robii celor mai slabi. 

Viaţa în lume este întemeiată pe forță ṣi vio- 
lenţă. Scopul creştinului este invers. Forţa nu aparține 
de viaţa veşnică. Nici un act impus prin forţă nu ne 
poate mântui. 


În viaţa de obşte, ascultarea ne permite, puţin 
câte puţin, să înțelegem psihologia celorlalte persoane. 
Învăţând să trăim cu o persoană, învăţăm să trăim cu 
milioane de persoane care i se aseamănă. Astfel, în 
mod progresiv, intrăm într-o profundă suferință pentru 
întreaga umanitate. Trebuie ca duhul nostru să se dez- 
volte în toate dimensiunile fiinţei umane şi nu numai 
la nivelul obligațiilor şi al greutăților cotidiene. Aceste 
lucruri mărunte, neînțelegerile care le însoțesc, sunt, 
cu siguranţă, inevitabile, dar nu sunt sfârşitul vieţii 
noastre. Scopul nostru este să devenim după chipul lui 
Hristos. Dacă în calitate de „eu“ nu pot să port o mică 
comunitate, cum aş putea să port, ca şi Hristos, întrea- 
ga umanitate, în timp şi în spaţiu? 


Viața creştinească înseamnă să devenim ase- 
menea cu Hristos, să avem aceleaşi stări ale inimii, 
aceleaşi gânduri ca şi Fiul Tatălui, ne spune Sfântul A- 
postol Pavel. Dacă rămânem conştienţi de acest scop, 
dacă suntem din toată ființa noastră în această stare 
interioară, mintea nu se va mai pierde în lucruri mă- 
runte. Poftele, invidiile, neînțelegerile şi micile pro- 
bleme ale vieții cotidiene, vor trece neobservate. 

Noi oficiem Liturghia împreună. Dar plătim pre- 
țul: fiecare dintre noi trebuie să se preocupe de mântu- 
irea tuturor. Viaţa noastră este un martiriu fără sfârşit. 


Nu există altă cale decât rugăciunea neîncetată 
în timpul lucrului. Transformaţi tot ceea ce trebuie să 
faceţi în rugăciune. Deschideţi o uşă, cereți Domnului 
să deschidă pentru voi uşa metanoiei, a pocăinţei. Voi 
puneţi cărămizi; spuneţi că lucraţi în zadar şi că nimic 
nu poate să ţină dacă Dumnezeu nu participă El Însuşi 
la construcție. Nu obişnuiesc să cer sfaturi duhov- 
niceşti de la şefii de stat şi de la generali, dar cazul lui 
Cromwell este interesant. Pregătindu-se pentru o lup- 
tă, spunea: „Doamne, voi avea prea mult de lucru; pot 
să Te uit, dar Tu nu mă uita“. 


Găsiţi motive ca să fiți cu Dumnezeu! 


În Muntele Athos, atunci când eram încă înce- 
pător, un călugăr bătrân mi-a spus, într-o zi, ceva re- 
marcabil în ceea ce priveşte lucrările cele mai smerite: 
„Nici un lucru nu înjoseşte valoarea persoanei umane. 
Dar păcatul degradează viața divină în noi“. Înde- 
letnicirile care nu pot să devină o patimă se potrivesc 
cel mai bine cu viața duhovnicească. Dacă sunt bucă- 
tar, pregătesc hrana, rugându-mă pentru cei pe care 
Domnul nostru îi iubeşte. Nu există patimă. În acelaşi 
timp, această ascultare are o mare valoare, pentru că 
îmi permite să slujesc oamenii pe care îi iubeşte Hris- 
tos. Se poate trăi foarte frumos cu o astfel de atitudine. 


Cine va fi primul? Domnul spune: Căutați mai 
întâi împărăția cerurilor şi toate celelalte vi se vor 


DIN VIAŢĂ ȘI DIN DUH 55 


adăuga vouă. Este principiul nostru, chiar dacă viața 
materială ni se impune de dimineaţa până seara. Sco- 
purile celor din lume sunt altele şi nimeni nu mai are 
timp să se roage. 


Când mintea şi inima noastră sunt îndreptate 
spre Dumnezeu, totul devine uşor. Fără această miş- 
care dinamică spre Dumnezeu, viaţa îşi pierde sensul. 


Odată, în Mănăstirea Sfântul Pantelimon, mi s-a 
întâmplat să am până la paisprezece ascultări în ace- 
laşi timp. l-am spus aceasta părintelui meu duhovnic: 
„Nu reuşesc să-mi împlinesc sarcina: am paisprezece 
ascultări!“. El mi-a răspuns: „N-ai dreptate, n-ai decât o 
singură sarcină“. „Nu, părinte, i-am răspuns, am pai- 
sprezece!“. „Nu, a spus iarăşi, tu nu faci decât un lu- 
cru în acelaşi timp. Atunci, fă-l bine şi treci la urmă- 
torul...“. 


Scopul pe care îl dăm vieţii noastre pătrunde toa- 
te activitățile noastre. Dacă, de exemplu, vom căuta mai 


întâi să câştigăm bani, tot ceea ce vom face va decurge 


din aceasta. 


Munca, poziţia socială, ar trebui să nu aibă nici 
o importanţă în relaţiile dintre persoane. Privilegiul nu 
este pe plan exterior, ci interior; cel care iubeşte cel 
mai mult pe Dumnezeu, cel care se roagă cel mai mult, 
cel care se sileşte să împlinească cel mai mult porun- 
cile, acela va fi cel mai aproape de Domnul. Este foar- 
te important. Eliberați-vă mintea de orice gând de ca- 
rieră. Nu există carieră în viața duhovnicească. 

Dacă mântuirea în Hristos este singurul scop al 
vieţii noastre, tot ceea ce facem devine act de rugăciu- 
ne, liturghie. 


Tot ceea ce faceţi, lucrul vostru, poate să fie 
mântuitor. Aceasta depinde de voi, de felul în care îl 
faceţi. Istoria abundă de călugări deveniți mari sfinţi, 
fiind bucătari sau spălând cearşafurile. Calea mântuirii 
constă în a lucra fără patimă, cu rugăciune. 


Cunoaşteţi, poate, pe acel călugăr care a fost bu- 
cătar toată viaţa într-o mănăstire din Kiev. Privind fo- 
cul din sobă, se vedea tot timpul în flăcările iadului. A 
devenit un sfânt. Ascultarea pe care o avea nu l-a îm- 
piedicat să fie întotdeauna cu Dumnezeu. 


Nu vă pierdeţi timpul trăind fără rugăciune, fără 
meditaţie. 


În viaţa noastră totul are un sens duhovnicesc. 
Aşadar, mai întâi să căutăm cum putem să lucrăm pă- 
zindu-ne inima, mintea, judecata noastră în Dumnezeu. 


Dumnezeu să vă dăruiască puterea de a vă păzi 
sufletul, mintea şi inima voastră în duhul lui Hristos. 
Atunci, tot ceea ce vi se va întâmpla va putea foarte 
repede să fie transformat în totalitate. Ceea ce era plic- 
tisitor şi descurajator va dispărea, transfigurat de do- 
rinţa voastră de a fi acolo unde este Hristos, Dumne- 
zeul vostru. 


Pentru a ne păstra sufletul şi inima în pace în 
faţa judecății lui Dumnezeu, nu trebuie să facem nimic 

care ar putea să-l deranjeze pe aproapele. Trebuie să 
dobândim viața noastră prin noi înşine, prin nevoinţa 
noastră. 


Trebuie să evităm cu orice preț grijile vieţii co- 
tidiene ce ne împiedică să rămânem în duh cu Hristos, 
Care este de-a dreapta Tatălui şi cu Duhul Sfânt. 


Sfinţii Părinţi recurg câteodată la această meta- 
foră: dacă suntem undeva cu un împărat, prezenţa sa 
influențează tot ceea ce facem. De ce nu ar fi la fel cu 
Împăratul veşnic? Pentru că este prezent, să facem 
totul sub privirea Sa. Întotdeauna. 


In fiecare zi, în fiecare noapte, să ne gândim că 
Dumnezeu ne priveşte, că ne ascultă rugăciunile, că 
vede profunzimile sufletului nostru. Bineînţeles, asta 
nu vrea să spună că Îl vedem pe Dumnezeu aşa cum 
este El, dar creează o atmosferă care ne permite să ob- 
servăm imperfecțiunile noastre, împrăştierea minţii 
noastre, greşelile noastre în relaţiile cu aproapele în 
timpul zilei. 


Trăind cu alte persoane, suntem supuşi la anu- 
mite limite, reguli exterioare, restricţii, etc. Dar Duhul, 
Care purcede din Tatăl, trece peste toate aceste forme. 


Gândul nostru să fie acolo unde este Hristos. 
Atunci, rugăciunea noastră va fi cu EI şi nu ne va mai 
rămâne mult loc pentru patimi. Ne vom obişnui să 
trăim astfel şi, în această viaţă liniştită, ne vom reclădi 
întreaga noastră ființă. 

În viată nimic nu este banal, mărunt, neînsemnat! 


Păstrând mintea la Dumnezeu, este uşor să ob- 
servi toate legile, regulile şi limitele exterioare, fără să 
devii robul acestora. Formele exterioare ale vieții se 
îmbină, cu uşurinţă, cu conştiinţa duhovnicească. Or- 
dinea aparentă a vieții rămâne aceeaşi, doar conținutul 
este cel ce se transformă. 


Sporirea noastră duhovnicească depinde în pri- 
mul rând de atitudinea pe care o adoptăm. 


Este ciudat, dar nu suntem obişnuiţi să fim a- 
tenti la tot ceea ce se petrece în jurul nostru și în in- 
teriorul nostru. Uităm acest lucru. Impresiile vieții ex- 
terioare, materiale, ni se întipăresc atât de puternic, 
încât uităm de viaţa duhovnicească. 


Trebuie să păstrăm. în acelaţi timp, un elan 
foarte puternic spre Dumnezeu şi conştiinţa insufi- 
cienţei şi sărăciei noastre. Dacă suntem mulțumiți de 
noi înşine, rugăciunea încetează să fie ceea ce ar trebui 
să fie: erupția unui vulcan. 


Într-o societate, unde fiecare se imaginează fiind 
primul, nimeni nu progresează. În schimb, dacă se 
consideră întotdeauna ultimul, întâlnirea cu aproapele 
devine de fiecare dată prilejul unui folos şi al unui 
spor duhovnicesc. Astfel, e preferabil să fii ultimul. 
Dacă sunt primul, e o plictiseală groaznică. Dacă sunt 
ultimul, e o bucurie continuă. pentru că învăţ mereu 
ceva util. 

Să ne smerim continuu; iată lucrarea noastră! 
Domnul a spus: Ce/ ce se smereșşte se va înălța. Doar 
Dumnezeu singur poate să înalțe. 


Problema vieţii cotidiene este, ascetic vorbind, 
legată de frica de Dumnezeu. Aceasta este un dar extrem 
de prețios. Prin ea cerem lui Dumnezeu să ne povă- 
țuiască în viaţa de zi cu zi, în fiecare clipă. Printr-o 
acţiune a harului care scapă logicii noastre, intrăm pe 
nesimţite în libertatea copiilor lui Dumnezeu. 


Să rămânem în fiecare moment în frica de 
Dumnezeu. Astfel, vom ajunge să slujim pe semenii 
noştri şi să lucrăm la mântuirea noastră. 


Nu încetaţi, în fiecare zi, să-L rugaţi pe Dum- 
nezeu să vă dăruiască Duhul Sfânt, harul pentru a 
implini şi a ne însuşi poruncile lui Hristos, până ce ele 
devin a doua natură. 


Scopul final este ca mintea noastră să se gă- 
sească mereu unită cu inima. Această unire a inimii şi 
a minţii este chiar locul rugăciunii. 


Practic, cel mai adesea, stând aşezaţi rostim ru- 
găciunea fără glas, în locul inimii. La început, trebuie 
să legăm rugăciunea de respiraţie. Când inspirăm, spu- 
nem: „Doamne Iisuse Hristoase, Fiul lui Dumnezeu“. 
Apoi, cu expirație, spunem: „miluieşte-mă“. Ne concen- 
trăm toată atenția asupra numelui lui Hristos şi asupra 
cuvântului „miluieşte-mă“. Să nu acceptăm nici un alt 
gând. La început, acest act, în aparenţă atât de simplu, 
este dificil; în loc să fim liniștiți. luptăm. Totuşi, puţin 

câte puţin, ne obişnuim să ne păstrăm atenţia pe locul 
cel mai înalt al inimii. Ne vom obişnui treptat cu rugă- 
ciunea. 


Când începem să rostim numele lui Hristos, o 
mulţime de „gânduri“ ne învăluie. De îndată ce rugă- 
ciunea se termină, atacul dispare. leşim cu sufletul eli- 
berat, atunci când, în timpul rugăciunii, „gândurile“ ne 
asaltează. Rugăciunea dezvăluie patimile care sunt în 
noi. Aceste atacuri dezvăluie, de obicei, conţinutul fiin- 
tei noastre. În momentul rugăciunii, noi luptăm cu toa- 
te aceste imagini, cu toate aceste patimi şi griji pentru 
a rosti numele lui Hristos cu o minte curată. 


Dacă simţim o anumită antipatie față de cineva, 
cel mai bine este să nu ne gândim nici la chipul acestei 
persoane, nici la cauza acestei uri, ci să ne rugăm in- 
dependent de toate acestea. Prin această lucrare inte- 
rioară, putem să trecem peste antipatia noastră, să re- 
fuzăm imaginea născută din patimile noastre. 


Dacă ne atacă „gândurile“ şi ne împiedică să ne 
rugăm curat, trebuie să răbdăm şi să strigăm: „milu- 
ieşte-mă pe mine!“. Prin această împotrivire activă, 
transformăm, puţin câte puţin, natura umană căzută, 
care face din noi copiii primului Adam. Luptăm, şi 
această luptă trebuie să fie, cu adevărat, profundă, să 
îmbrace o formă cosmică. Nu, noi nu suntem doar niş- 
te indivizi atacați de „gânduri“. Cu răbdare să strigăm: 


„Miluieşte-mă, miluieşte-mă!“. lată maniera de a re-. 


zista „gândurilor“ urâte şi de a le împiedica să ne stă- 
pânească. 

| Nu vă descurajaţi prea repede, ci repetaţi rugă- 
ciunea, până când ea se va întipări în mintea voastră. 


SN „Doamne Iisuse Hristoase, Fiul lui Dumnezeu, 
miluieşte-ne pe noi“. Când rostim această rugăciune 
stabilim cu Hristos o relație personală care scapă rați- 
unii noastre. Viața lui Hristos pătrunde treptat în noi. 


Unii se roagă cu gândul, cu mintea. Or, nu poate 
exista rugăciune acolo unde nu e participarea inimii. 
In rugăciune, inima şi mintea sunt, în mod indisolubil, 
unite. 


Rugaţi-vă în camera voastră. Unii vor putea să 
se scoale cu o oră mai devreme, alţii cu o jumătate de 
oră, alţii cu un sfert de oră sau zece minute. Asta de- 
pinde de puterile fiecăruia. Dar trebuie s-o faceți. Ast- 
fel, inima şi mintea voastră se vor obişnui să trăiască 
mereu şi pretutindeni cu rugăciunea. Când rostiţi rugă- 
ciunea lui lisus, împiedicaţi orice alt gând să vă atace. 
Cei care sunt începători în viața duhovnicească trebuie 
să înveţe să lupte împotriva poftelor trupeşti. 


„Rugaţi-vă seara, dimineaţa şi în celelalte clipe 
ale vieții voastre de zi cu zi. Rugaţi-vă pentru alţii. 
Numai prin unitatea în Duhul Sfânt veţi fi capabili să 
lucraţi mântuirea voastră. Rugaţi-vă pentru semenii 
voştri şi cereţi lui Dumnezeu să vă binecuvinteze prin 
rugăciunile lor. 


| Când ne rugăm pentru o persoană bolnavă, ros- 
tim numele ei şi ne gândim la ea cerând lui Dumnezeu 
să o vindece. Nu este o iluzie, ci o realitate. Nu este 

un păcat, ci o atitudine de iubire creştinească pentru 
fratele nostru. 


Când sufletul nostru este în întregime îndreptat 
spre Dumnezeu, toate întrebările încetează. Nu mai 
există decât o întrebare: Cum să dobândim pe Duhul 
Sfânt în noi şi să-L păstrăm? 


În zborul sufletului spre Dumnezeu, putem atin- 
ge sfera rugăciunii curate. Când rugăciunea devine cu- 
rată, o altfel de vedere se naşte în om. Tot ceea ce a asi- 
milat în această lume, prin experiență sau prin studii, 
este depăşit. În starea de rugăciune, omul nu-şi cunoaş- 
te nici vârsta, nici starea socială sau ierarhică. Toate 
detaliile vieții pământeşti sunt depăşite. Înțelegem mai 
bine sensul cuvintelor lui Hristos: Și in ziua aceea, nu 
Mă veţi mai întreba despre nimic. 


Cum să ne comportăm în Biserică? Trebuie să 
fim încordaţi şi concentrați; să avem o tensiune, adică 
o atenţie foarte mare pentru ca să nu fim distraşi de lu- 
cruri superficiale şi de gânduri străine. 


Când sufletul nostru e liber de patimi, firea noas- 
tră alterată prin căderea în păcat este readusă la fru- 
museţea ei originară. Dacă suntem după chipul lui 
Dumnezeu, revelaţiile devin fenomene normale. Calea 
creştinească înseamnă să-ți umpli sufletul şi inima de 
cunoaşterea superioară a lui Dumnezeu. 


Doar printr-o experiență îndelungată, ce poate 
dura luni şi ani, putem dobândi, încetul cu încetul, o 
atitudine creştinească în rugăciune. 

Fiţi nebuni, nebuni precum adevărații asceti! De 
ac x , și > zot 
ce nebuni? Pentru că a fi creştin înseamnă a trăj pe 
două planuri în acelaşi timp: în prezent şi în veşnicie. 


O repet: să ne sporim acum atenţia pentru zidi- 
rea vieții noastre. 


Păstraţi toate acestea în conștiința voastră şi via- 
ţa vă va fi plină de interes, nu doar în fiecare zi, ci în fie- 
care clipă. 


Nu uitaţi aceste cuvinte. Dumnezeu v-a dat timp 
pentru a lucra la mântuirea voastră veşnică. Nu-l irositi! 


